Medicusmundi Arabaren agerraldiak astelehenean irekiko du aste legegilea Lurraldean - www.jjggalava.eus\nnull Medicusmundi Arabaren agerraldiak astelehenean irekiko du aste legegilea Lurraldean\nMedicusmundi Arabaren agerraldiak astelehenean irekiko du aste legegilea Lurraldean\nAsteazkenean egingo da bilkura-aldi honen gobernuaren kontrolerako lehen osoko bilkura, eta ostiralean Ogasun, Finantza eta Aurrekontu batzordea deituko dute\nArabako aste legegilea astelehenean hasiko da Lehendakaritza, Euskara, Berdintasun, Lankidetza eta Giza Eskubideen batzordeak 9:00etatik aurrera egingo duen bilerarekin. Bertan, Medicusmundi Arabako ordezkariek agerraldia egingo dute, Euskadiko Bidezko Merkataritzari buruzko ikerketaren edukia aurkezteko.\nForu Ganberan ohikoa den bezala, asteartean Mahaiaren eta Bozeramaileen Batzarraren asteroko bileren txanda izango da. Azken horrek, besteak beste, urriaren 13an egingo den osoko bilkuraren gai-zerrenda adostuko du; izan ere, datorren asteazkenean, hilak 6, urriko Gobernuaren kontrolerako osoko bilkura egingo da Probintzia Etxe-Jauregian, bilkura-aldi honen lehen saioa, hain zuzen ere. Bilera horretan, batzarkideek sei interpelazio eta zortzi galdera egingo dizkiete foru gobernuko kideei, eta horietatik bost EH Bilduk proposatuko ditu, beste horrenbeste Arabako Popularrek, eta Elkarrekin Araba (Podemos-Ezker Anitza-Equo) izango da gainerako lauren egilea.\nOgasun, Finantza eta Aurrekontu batzordea ostiralean, hilak 8, bilduko da Arabako Batzar Nagusien egoitzan. Itziar Gonzalo foru-diputatuak bi aldiz egingo du agerraldia. Lehengo eta behin, Ticket Bai izeneko zerga-tresna teknologiko berriari buruzko informazioa emateko, eta, bigarrenik, ingurumenarekin lotutako zerga-neurriei eta beste zerga-neurri batzuei buruzko foru-arauaren proiektuari buruzko informazioa emateko.


Pribatutasun-politika - Aena.es\nPolitika hau Aena-ko instalazioen erabiltzaileei zein gure web-orri korporatiboko erabiltzaileei informazioa emateko bideratuta dago.\nZein da agiri honen helburua?\nAgiri honen helburua da zure datu pertsonalen tratamenduaren inguruko informazioa ematea, Datu Pertsonalen Babeserako araudian ezarritakoaren arabera, hain zuzen Europako Parlamentuko eta Kontseiluko 2016ko apirilaren 27ko 679/2016 Erregelamenduarena, pertsona fisikoen datu pertsonalen babesaren eta datu horien zirkulazio askearen ingurukoa.\nZein da tratamendu horien arduraduna?\nTratamenduaren arduradunaren harremanetarako datuak:\nHelbidea: Peonías, 12. 28042, Madril.\nMadrilgo Merkataritza Erregistroa, 28.806. liburukia, 211. folioa, 8. atala, M-518648. orria.\nHarremanetarako telefonoa: (+34) 91 321 10 00\nDatuak Babesteko ordezkariaren harremanetarako datuak:\nZein datu mota tratatzen dira?\nTratatzen diren datu pertsonal motak honako hauek dira:\nIdentifikazio-datuak, kontaktu-datuak, irudiak, ahotsa (telefono-grabaketak).\nDatu ekonomikoak (ordainketa-moduak).\nOsasun-datuak (arreta-medikoa jasoz gero, MUP).\nZure ibilgailuaren datuak (aparkalekua kudeatzeko).\nZure hegaldiaren datuak.\nGizarte-baldintzen datuak (fidelizazio-txartelak konpainiekin, zure kexaren edo erreklamazioaren datuak).\nAena, SME, S.A.-rekin zure lan-harremana hasterakoan eman dizkiguzun edo emango dizkiguzun datu pertsonalak eta harreman horretan zehar jaso edo sor daitezkeenak, Aena SME, S.A-k modu automatizatu eta ez-automatizatuan tratatuko ditu, jarraian aipatzen diren helburu hauetarako:\nBideozaintza instalazioen segurtasunerako.\nAgintari-maila baldin baduzu, laguntza emateko eta agintariei zerbitzuak eskaintzeko tratatuko dira zure datuak. Zerbitzuok hauek dira: bisitak kudeatzea, agintarien aretoak kudeatzea eta erakunde-kontaktuak erregistratzea eta mantentzea.\nErabiltzaileari emandako zerbitzuak kudeatzea: zerbitzuetarako sarbidea eta horiek fakturatzea, VIP aretoetako erabiltzaileak, Aena-ren Bezero Klubaren erabiltzaileak, Argitalpenen Salmentako erabiltzaileak, WIFI zerbitzua.\nHala badagokio, merkataritza-jakinarazpenak bidaltzea.\nAireportuko erabiltzaileak kudeatzea: bisitak, zaindegiak.\nMugikortasun Urriko Pertsonen (MUP) zerbitzua kudeatzea.\nHala badagokio, Aena-ko telefono jakin batzuetara egindako telefono-deiak grabatzea (operatiboak, jazoeren ikerketa, larrialdiak).\nAparkaleku-zerbitzua kudeatzea: sarrera eta irteera kontrolatzea (txartelak), abonatuak kontrolatzea (hala badagokio) eta zerbitzua fakturatzea.\nBidaiariek ontziratze-gunera eta VIP Fast Line zerbitzura (hala badagokio) joateko igaro dituzten segurtasun-iragazkiak kontrolatzea eta kudeatzea.\nArreta medikoaren zerbitzua kudeatzea eta kontrolatzea (aireportuko zerbitzu medikoak artatu bazaitu).\nAena-ra bideratutako erreklamazioak, kexak eta salaketak (hala badagokio) kudeatzea, kontrolatzea eta izapidetzea.\nDefentsa juridikoa eta aholkularitza juridikoa: Aena-ko espediente-juridiko baten barruan egonez gero.\nBabesaren inguruko zure eskubideen erabilera kudeatzea, kontrolatzea eta izapidetzea (hala badagokio).\nGaldutako objektuak, zaintzapean daudenak edo horiek ematea kudeatzea.\nDokumentazioaren sarrera/irteera erregistratzea eta hura artxibatzea (dokumentazioa edo dokumentazioaren bada).\nEra berean, eta Aena-ko web-orrian eskainitako zerbitzuei dagokienez:\nAena Enplegua atalaren helburua da webgunearen bidez egin dituzun enplegu-eskaerak eta Aena Taldearen barruan burutzen ari diren hautaketa-prozesuekin lotutako informazioa kudeatzea.\nBezero Klubari dagokionez, Klubeko kide izanik eskura dituzun abantailei buruz informatzea eta Aena-k ematen dituen deskontuei, sustapenei, eskaintzei eta zerbitzuen abantailei buruzko informazio zehatza eta eguneratua helaraztea da helburua, honako hauei lotuta: VIP produktuak, aparkalekua, hegaldiak eta Aena-k aireportuan kudeatzen dituen bestelako zerbitzuak. Aena-ren Bezero Klubaren zerbitzua arautzen duten zehaztapen eta baldintzei jarraikiz, ezinbestekoa da Aena-ren deskontu, sustapen, eskaintza, nobedade eta zerbitzuen abantaila horiei buruzko informazioa duten mezuak bidaltzea zure (Klubeko kide eta erabiltzaile erregistratu gisa) eta Aena-ren arteko kontratua sinatzeko, bai eta aipatu abantailak baliatu ahal izateko ere. Horrenbestez, mezu horiek jasotzeari uztea eskatzen baduzu, klubeko kide izateari utziko diozu, ezin izango baitizugu unean-unean Klubaren bitartez eskaintzen diren zerbitzuei buruzko abantailen berri eman. Mezuok jaso nahi ez badituzu, edozein unetan eskatu ahal izango duzu kide izateari uztea, horretarako gaitutako bideetatik.\nHorrez gain, Bezero Klubari dagokionez, eta baimena ematen badiguzu, merkataritza-jakinarazpenak eta publizitatea bidaliko dizkizugu elektronikoki, adibidez, aireportuko dendetan (Aena-renak zein hirugarrenenak) dauden sustapenak edo horietan erabiltzeko deskontu-txartelak, jarraian aipatzen diren alorretan: automobilgintza eta ibilgailuen alokairua; aisia; bidaia-agentziak; turismoa; garraioak; aire-konpainiak; jatetxeak; ehungintza; moda; edertasuna eta kosmetika; finantzen eta aseguruen arloa; egunkari eta aldizkariak; jokoak eta apustuak (hirugarrenen mezuak).\nZerbitzu hau erabiltzeko, Aena-k mugikorrerako aplikazio (APP) bat deskargatzeko aukera ematen dizu, erregistroa egin eta zerbitzua kudeatzen hasi ahal izateko.\nLokalizazio-zerbitzuak gaitu badituzu (gailuaren ezarpenetan), Aena-k wifi sarea nondik hartu duzun edo zein latitude eta longitudetan zauden jakin eta informazio hori gordeko du; non zauden jakingo dugunez, aukera izango dugu gure zerbitzuak errazago eskaintzeko.\nBezero Klubeko kideek zerbitzu hauek erabili ahal dituzte:\nMugikorrarekin ordaintzea. Aena-k zure kreditu-txartelaren azken lau digituak gordeko ditu, kontratatutako zerbitzua ordaintzeko erabili den txartela identifikatu ahal izateko.\nAparkaleku-zerbitzua erabiltzen bada, ibilgailuaren matrikula-zenbakia gordeko da, aparkalekuan egon den denbora zehaztu eta dagokion zenbatekoa kobratu ahal izateko.\nAena-k kudeatzen duen VIP areto batean sartzeko mugikorrarekin ordaintzen baduzu, zure NAN zenbakia gordeko dugu, zu identifikatze aldera.\nBazkideak mugikorrerako gure aplikazioaren bidez “Bezero Klubeko” bazkide dela adierazita ordaintzen badu, jakinarazten dizugu “Bezero Klubeko” kide gisa profil komertziala egiteko behar den informazioa tratatuko duela Aena-k, Klubean zein motatako bezeroak dauden jakiteko, merkataritza-eskaintza pertsonalizatuak bidaltzeko eta mugikorretarako gure aplikazioko erabiltzaile bezala zure esperientzia hobetzeko.\nMatrikula bidezko Ordainketa. Aparkaleku-zerbitzua kudeatzeko eta ordaintzeko Aena-ren sistema berria da. Hura erabili ahal izateko, ibilgailuaren matrikula-zenbakia eta erabiltzaileak Aena Klubean duen profilean emandako kreditu-txartelaren datuak tratatuko dira.\nMatrikula bidezko Ordainketa zerbitzuak ibilgailuaren matrikula erregistratzen eta identifikatzen du aparkalekuan sartzen denean eta handik irtetean; beraz, ez da txartelik behar sartzeko eta irteteko. Aparkalekuan sartzean, irakurgailuak matrikula identifikatuko du, Matrikula bidezko Ordainketa zerbitzua kontratatu duen erabiltzaileak erregistratu duenarekin bat baitator; hortaz, hesia automatikoki irekiko da eta aparkalekuan sartu ahal izango da. Zerbitzuak autoetarako baino ez du balio; motozikletek ezin dute Matrikula bidezko Ordainketa zerbitzua erabili, oso zaila baita beren matrikulak irakurtzea.\nKlubaren deskontuez baliatzeko, itzulerako hegaldiaren ontziratzeko txartela eskaneatu beharko duzu, zenbateko berria kalkulatu eta automatikoki gorde dadin.\nArgitalpenen Salmentari dagokionez, Argitalpenen Dendaren bidez egiten diren eskaerak kudeatzea da helburua. Horrez gain, baimena ematen badiguzu, eskura dituzun abantailei buruzko informazioa helaraziko dizugu, bai eta Argitalpenen Salmentari dagokionez Aena-k eskaintzen dituen zerbitzuei lotuta interesgarri suerta dakizukeen informazioa ere. Halaber, merkataritza-jakinarazpenak eta publizitatea ere bidaliko dizugu elektronikoki, adibidez, sustapenak edo egun zehatzetan erabiltzeko deskontu-txartelak: Liburuaren Egunean, Liburu Azokan, Black Friday delakoan eta abar.\nAena-ko Aparkalekuen Erreserbari dagokionez, webgunearen bidez erreserbatzen duzun aparkalekua kudeatzea da helburua, eta zuretzat interesgarria izan daitekeen informazioa bidaltzea. Horrez gain, baimena ematen badiguzu, merkataritza-jakinarazpenak eta publizitatea bidaliko dizkizugu elektronikoki, adibidez, bidaiarientzako interesgarria izan daitekeen informazioa biltzen duten aldizkariak, aireportuko dendetan (Aena-renak zein hirugarrenenak) dauden sustapenak edo horietan erabiltzeko deskontu-txartelak, jarraian aipatzen diren alorretan: automobilgintza eta ibilgailuen alokairua; aisia; bidaia-agentziak; turismoa; garraioak; aire-konpainiak; jatetxeak; ehungintza; moda; edertasuna eta kosmetika; finantzen eta aseguruen arloa; egunkari eta aldizkariak; jokoak eta apustuak.\nAireportuetako VIP Zerbitzuei dagokienez, webgunearen bidez erreserbatzen duzun VIP aretoetarako sarbidea kudeatzea da helburua, eta zuretzat interesgarria izan daitekeen informazioa bidaltzea. Horrez gain, baimena ematen badiguzu, merkataritza-jakinarazpenak eta publizitatea bidaliko dizkizugu elektronikoki, adibidez, bidaiarientzako interesgarria izan daitekeen informazioa biltzen duten aldizkariak, aireportuko dendetan (Aena-renak zein hirugarrenenak) dauden sustapenak edo horietan erabiltzeko deskontu-txartelak, jarraian aipatzen diren alorretan: automobilgintza eta ibilgailuen alokairua; aisia; bidaia-agentziak; turismoa; garraioak; aire-konpainiak; jatetxeak; ehungintza; moda; edertasuna eta kosmetika; finantzen eta aseguruen arloa; egunkari eta aldizkariak; jokoak eta apustuak.\nVIP Zerbitzuen erabiltzaileek Lehentasunezko Sarbiderako Eskubidea erabili ahal izango dute (Fast Line), “bide azkarra” edo “lehentasunezko sarbide” ere deiturikoa. Horren bidez, lehentasuna izango dute segurtasun-kontrolen iragazkiak igarotzeko. Tratamenduaren helburua da webgunearen bidez egindako lehentasunezko sarbidearen eskubidea eskuratu dezazun kudeatzea, bai eta zuretzat interesgarria izan daitekeen informazioa bidaltzea ere.\nPMR Zerbitzuei dagokienez, Aena-ren webguneko inprimakiaren bitartez ematen dizkiguzun datuak mugikortasun urriko pertsonei laguntzeko eskatzen duzun zerbitzua kudeatzeko erabiliko dira, bai eta zerbitzua hobetzera zuzendutako gogobetetasun-inkesta bat bideratzeko ere.\nEnpresaren Erantzukizunaren Blogari dagokionez, blogeko albisteei buruzko informazioa, informazio-buletina edo newsletterra, eta Aena-ren Gizarte Erantzukizun Korporatiboko proiektu zein ekimenei lotutako nobedadeak posta elektronikoz jasotzeko harpidetzak kudeatzea du helburu.\nZertan oinarritzen da zure datuen tratamendua?\nZure datu pertsonalak honako oinarri hauen arabera tratatzen dira:\nDefentsa juridikoa eta aholkularitza juridikoa.\nBidaiariek ontziratze-gunera joateko igaro dituzten segurtasun-iragazkiak kontrolatzea eta kudeatzea.\nBabesaren inguruko zure eskubideen erabilera kudeatzea, kontrolatzea eta izapidetzea.\nDokumentazioaren sarrera/irteera erregistratzea eta hura artxibatzea.\nInteres Legitimoa eta Interes Publikoa:\nKontratu bat gauzatzea:\nErabiltzaileari emandako zerbitzuak kudeatzea.\nAireportuko erabiltzaileak kudeatzea: zaindegiak.\nAena-ko telefono jakin batzuetara egindako telefono-deiak grabatzea (operatiboak, jazoeren ikerketa).\nVIP zerbitzuak eta Lehentasunezko Sarbiderako Eskubidea (Fast Line).\nAena-ko telefono jakin batzuetara egindako telefono-deiak grabatzea (larrialdiak).\nArreta medikoaren zerbitzua kudeatzea eta kontrolatzea (aireportuko zerbitzu medikoak artatu bazaitu eta zure onarpena emateko egoeran ez bazaude).\nAireportuko erabiltzaileak kudeatzea: bisitak.\nAena-ra bideratutako erreklamazioak, kexak eta salaketak kudeatzea, kontrolatzea eta izapidetzea.\nEdozein unetan kendu dezakezu baimena, eta horrek ez du eraginik izango kendu aurretiko baimenean oinarritutako tratamenduaren zilegitasunean.\nBildu ziren helburuak betetzeko beharrezkoa den denboraz gordeko dira zure datuak.\nOndoren, datuak tratatzearen ondorioz erreklamazioak eta erantzukizunak sor daitezkeen bitartean gordeko dira zure datuak, betiere bildu ziren helburuaren baitan.\nNori jakinaraziko zaizkio nire datuak?\nHonako hauek dira aurreikusitako jakinarazpenak:\nAdministrazio-prozeduretan eta Prozedura Judizialetan tartean dauden erakundeei (hala badagokio).\nEpaitegi eta Auzitegiei (hala badagokio).\nSegurtasun Indar eta Kidegoei eta Aduana-Agintaritzari (lege-betebeharrak betetze aldera).\nZure bankuari edo kutxari emandako zerbitzuak ordaintzeko.\nAire Segurtasunerako Estatuko Agentziari (AESA), ikuskaritza-jarduerak egiteko.\nZure hegazkin-konpainiari, ontziratze-atera joateko segurtasun-iragazkiak igarotzerakoan.\nZure erreklamazioa edo kexa izapidetzean tartean dauden beste erakunde batzuei.\nLegeak hala agintzen duenean, pertsonei, erakundeei edo agintaritzei.\nZein segurtasun-neurri bermatzen dira zure datuei dagokienez?\nAena SME, S.A.-k, tratamenduaren arduradun gisa, beharrezko neurri teknikoak edo antolaketakoak hartuko ditu datuen segurtasuna bermatze aldera, datuak aldatu edo galdu ez daitezen eta inork erabili edo ikusi ez ditzan.\nBere datuak zuzendu edo ezabatu daitezela eskatzeko.\nAhal bezain laster erantzungo diegu zure eskaerei, gehienez ere eskaera jaso eta hilabeteko epean. Beharrezkoa den kasuetan, epe hori bi hilabetekoa izan daiteke, eskaera kopuruaren eta horien konplexutasunaren arabera. Aena-k luzapen horren berri emango dio interesdunari, eskaera jaso eta hilabete igaro baino lehen.\nAipatutako eskubideak erabiltzeko, interesdunak idatziz eskatu beharko du, ocpd@aena.es helbide elektronikoan edo Peonías 12, 28042 Madril helbidera idazkia bidalita, edota Zerbitzu Telematikoen Atariaren bitartez (https://serviciostelematicos.aena.es).\nNola jar naiteke harremanetan Datuen Babeserako Ordezkariarekin?\nDatuak babesteari buruzko zalantzarik izanez gero, Aena-ren Datuak Babesteko ordezkariarekin harremanetan jar zaitezke helbide elektroniko honen bitartez: dpd@aena.es.\nHalaber, erreklamazioa jarri ahal izango duzu Datuak Babesteko Espainiako Bulegoan (AEPD), hura arduratzen baita Espainian datuen babesa gainbegiratzeaz eta kontrolatzeaz.


Erronka, gure kirolen oinarri - Turismo\nErronka, gure kirolen oinarri\nEuskal kirolen hasi-masietan, desafio edo apustu bat dago. Nor den azkarragoa, indartsuagoa edo ausartagoa jokoan daude pilotan, arraunketan nahiz herri-probetan\nTradizioari eutsi eta aldi berean nabarmenki profesionalizatu da euskal pilota, gure kiroletan kuttunenetako bat dudarik gabe. Gurean ezezik, atzerrian zale eta pilotari andana ditu. Izan ere, gure arbasoek Amerikara emigratu zutenean, bere tradizio eta zaletasunak ere eraman zituzten beraiekin.\nGure identitatea itsasoari hertsiki lotuta dagoen heinean, arraunketak zaletasun handia dauka. Arraunlari kopuruaren arabera, hiru modalitate daude: batela, trainerilla eta trainerua. Udaldian txapelketa bat ikustea esperientzia guztiz gomendagarria da; estropaden ostean, egundoko jai-giroaz gozatuko duzu eta.\nHerri kirolek, bestalde, landa-eremuko lan neketsuak dituzte abiapuntu. Jarduera nekagarria zena, beraz, gure izaera definitzen duten kirol txalotuak dira egun. Segalari edota idi probak, sokatira, harri-jasotzea… Hogei bat modalitate ofizial daude, guztiek ala guztiek ospe handia dutela.\nZesta punta, hots, euskal pilotaren modalitate bat, Filipinetan ere jokatzen da egun; baserriko jardueran oinarritzen diren herri-kirolek aho bete hortz utziko zaituzte eta gure arraunlarien ausardia itsasoan barrena miretsiko duzu.\nAraudia eta azpiegiturak nabarmenki aldatu badira ere, pilotak artisautza lana izaten jarraitzen du, dela ezpel zura, latex eta artilez egindakoa, dela larruzkoa. Modalitate batzuk aipatzearren, pala, zesta punta edota esku pilota ditugu, azken hau ospetsuena dela. Bizkaiko edozein herritan topatuko duzu frontoi on bat, non pilota partida bat ikustea guztiz kitzikagarria den. Jendaurrean apustu itzelak egin ohi dira ere bai. Emigrazioaren ondorioz, Estatu Batuetan nahiz Hego Amerikan pilotaren hainbat ‘enbaxada’ daude. Baita Filipinetan ere, non zesta-punta modalitate bat jokatzen den.\nGure kostaldea eta Bilboko Itsasadarra aintzat hartuta, arraunketa oso errotuta dago gurean. Ezkerraldean, Sestaoko Kaiku arraun taldea nabarmendu genezake; etengabeko lehian Bermeo-Urdaibai klubarekin, esaterako. Era berean, aipagarriak dira Ondarroa, Mundaka, Elantxobe hala nola Bilboko Deustu arraun taldeak. Estropadena kirol ikusgarria da oso, non arraunlarien indar kementsua eta haien arteko sinkronizazioa benetan miresgarriak diren.\nGure idiosinkrasia bereizgarria aise definitzen dute herri kirolek. Baserriko jarduera nekeza dute abiaburutzat, eta bere funtsa honetan datza: nor den indartsuena edo azkarrena frogatzean. Esfortzu handiko probak dira; publikoak egiten duen apustuez ezezik, norberarekiko desafioa agertzen baitute lehenik eta behin.\nLandako jarduera nekagarria kirol-sorta guztiz ikusgarria bihurtu dugu. Indarra eta abilezia jokoan, sokatira Olinpiar Jokoa izatera ere heldu zen 20ko hamarkadan.\nHarri zulaketa haitzetan zuloak egitean datza, zulo gehien egiten dituena irabazle dela. Meatzaritzarekin duen erlazioa agerikoa da, horregatik bere jatorria Meatzaldean lekutzen dugu, Ezkerraldean ere ohikoa den arren. Gerra Zibilaren ostean desagertu egin zen, baina 1998an, Ortuellan ospatutako Euskal Jaian, berreskuratu zen.\nIdi probak ospe handikoak dira ere bai. Idi pare batez baliatuta, 1,5 eta 4,5 kilo arteko probarria eraman behar da, eta distantziarik luzeena egiten saiatu. Sokatiran, bi taldek, sokaren mutur bietan jarrita, bakoitzak bere aldera tiraka egin behar dute. Erdiko marka gainditzen duen taldeak galdu egiten du. Kirol hau hain arrakastatsua da, ezen 1900-1920 urte bitartean Olinpiar Jokoetako bat izan baitzen.\nHarri-jasotzaileek ere fama handia daukate gurean, ezagunena Iñaki Perurena nafarra dela. Funtsean, harri bat lurretik sorbaldaraino jasotzean datza, baina harri horrek 140-190 kilo pisatu dezake. Kanariar Uharteetan eta Irlandan ere egin da kirol hau. Aizkolari probetan, bestetik, enborrak aizkoraz moztu behar dira, ahalik eta denbora gutxienean. Modalitate honetan, Dimako Aitzol Atutxa aizkolaria aipatu behar dugu nahitaez. 2007 urtetik Euskal Herriko txapelduna da, Urrezko Aizkora titulu gorena jasotzearen ohorea duela.\nGaur egun, euskal kirolek bere federazioa dute, eskualdeka. Herrietako eskola-klubak ere aipagarriak dira. Ondorengo lerroetan, arraun, pilota eta herri kiroletako federakuntzen datuak dituzu, azken berriak, kategoriak edota egutegia kontsultatu ditzakezula.\nMartin Barua Picaza kalea, 27 48003 Bilbo\nTelefonoa: 944 446 200\nMartin Barua Picaza 27, 2. Solairua 48003 Bilbo\nMartin Barua Picaza, 27, 3. Solairua 48003 Bilbo\nAstelehenetik ostiralera: 9:00-15:00\nBizkaiko Joko eta Kirol Federakundea\nAstelehenetik ostegunera: 16:00-20:15\nBilbo (Miribillako frontoia) 43.248529, -2.926557\nBermeo 43.420603, -2.719904\nSestao 43.303489, -2.980177\nJaitsi 2 MB\nJaitsi 1.4 MB


Zestoako Gaztetxeak hainbat ekitaldi egingo ditu otsailean zehar - Urola Kostako Hitza : Urola Kostako Hitza\nLamiak taldearen kontzertu bateko irudia.\nZestoako Gaztetxeak prest du dagoeneko otsaileko egitaraua, eta hil honetan askotariko ekintzak egingo dituzte. Hilaren 11n, ostirala, izango da lehen ekitaldia; hain zuzen ere, Lamiak eta Pelax musika taldeen kontzertua izango da gaztetxean, 22:30ean hasita. Otsailaren 15ean, bestalde, Ukrainako eta Siriako gatazkaren inguruko hitzaldia eskainiko dute Alonderoko aretoan, 18:30ean hasita. Horrez gain, aste bereko igandean, hilaren 20an, El club de la lucha filma eskainiko dute, 18:30ean hasita. Egitaraua ondo borobiltzeko, berriz, pintxo potea eta dardo txapelketa egingo dituzte hilaren 24an, osteguna.\nHona hemen egitaraua egunez egun:\nOtsailaren 11, ostirala\nLamiak eta Pelax taldeen kontzertuak. 22:30ean, gaztetxean.\nOtsailaren 15a, asteartea\nHitzaldia: Zer ari da gertatzen Ukrainan eta Sirian?. 18:30ean, Alonderoko aretoan.\nOtsailaren 20a, igandea\nZinea: El club de la lucha. 18:30ean, gaztetxean.\nOtsailaren 24a, osteguna\nPintxo potea eta dardo txapelketa. 18:30ean, gaztetxean.


12:37, 23 ekaina 2021ko berrikusketa\n107 bytes removed , Duela 4 hilabete\n19:24, 1 azaroa 2020ko berrikusketa (aldatu)\nHauxe da oraingo bertsioa, 12:37, 23 ekaina 2021 data duena (aldatu) (desegin)\n'''Organoen trafikoa''' [[organo (biologia)|organoen]] garraioa eta lagapenean datza, onura ekonomikoa lortzea helburu izanda. Jarduera hau ilegala da ia mundu osoan. Azken hamarkada hauetan, [[Giza eskubideak|gizakien eskubideen]] defendatzaileek salatu dute organoen trafikoaren ustezko gertaerak [[Txinako Herri Errepublika|Txinan]] eta beste zenbait herrialdeetan, lehenengo [[Jugoslavia|Yugoslavian]] edota [[Mozambike|Mozambiken]]n esate baterako. Baina organoen trafikoa ere [[Hiri legenda|hiriko-legendetako]] gai ospetsuenetariko bat da.\nOrganoen trafikoa beraz, gorputzaren atal baten salketa eta [[Erosketa (argipena)|erosketa]] da. Beste hitz batzuekin esanda, pertsona [[Aberastasun|aberats]] eta gaixo batek organo baten bila dagoenean eta beste pertsona pobre batek, bere bizitza mantentzeko [[diru]] pixkat bat lortu nahian, egiten den organoen aldaketa.\nAskok uste dute [[Kondaira|legenda]] zahar bat baino ez dela, inoiz ezin izan delako demostratu organoen trafikoa egiazkoa denik. Hala ere, egia da egun arte ez dela demostratu organoen trafikoa benetan existitzen denik. Bai existitzen dena da "pertsonen trafikoa", non aberatsek pobreak hartzen dituzte beraiekin hainbat gauza egiteko.\nGehienbat [[India|Indian]]n existitzen zen, [[Alemania|Alemaniatik]]tik eta batez ere, [[Italia|Italiatik]]tik herrialde honetara bidaiatzen zutenean gaixo aberatsak, trasnplantatzeko modu ez seguru batean, ikaragarri pobre zen jendeari erositako [[Giltzurrun|giltzurrunakgiltzurrun]]ak. Hala ere, gaur egun, [[Latinoamerika|Latinoamerikan]]n ([[Brasil|Brasilen,]] [[Argentina|Argentinan]]n, [[Mexiko|Mexikon]]n, [[Peru|Perun]]n ...) da organo gehien saltzen diren lekua, erosle alemaniar, [[Suitza|suizo]] edo italiarrei emanteko.\nOhikoa izan da ere [[Filipinak|Filipinasen]], [[Hong Kong]] eta Txinan, non pobreek saltzen dute giltzurrun bat mila [[Dolar|dolarengatikdolar]]engatik batez ere [[Japonia|Japoniatik]]tik etorritako jende aberatsari. Grado txikiago batean ere eman da [[Afrika|Afrikako]]ko Iparraldean eta batez ere Egipton, non maiz irakurri dezakegu egunkarian giltzurrunak saltzen dituzten pertsona pobreen iragarkiak.\nEtikoki ez da onartzen , kontsideratzen delako [[Esplotazio (argipena)|esplotazioaren]] modu gorrotagarri bat, [[Gizaki|gizakiarengizaki]]aren kontra jotzen duena, desoreka bat sortuz bizitzen jarraitzeko aukera dutenen artean; non aberatsek irabazle izango dira eta aitzitik, pobreek, bere gorputzeko zati bat eman behar dute munduan jarraitzeko.


SAYAT NOVA\nFLb: VILLA MNEMÓSINE (F) ∙ Euskadi ∙ 2016 ∙ 16 min ∙ Zuz Rubén Salazar\nGonb.: Ander Parody, film laburren zuzendaria eta EiTBko errealizadorea\nAurrez aurre, hemen eskaintzen dizuegu letra larriz idazten diren bitxi horietako bat. Egungo ikuslearentzat aukera ikaragarria da, garaiko Sobietar Batasunean filmatutako lan surrealista bikaina ikusteko; bai pelikulak, zein zuzendariak ibilbide zaila izan bait zuten.\nSayat-Nová (Harutyun Sayatyan) XVIII. mendeko armeniar poeta eta musikoa izan zen, bere izena Kantuen maisua esan nahi duena. Paradjanov-ek (Tiflis, Georgia, 1924) guraso armeniarrak dituela, poeta horrengandik liluratuta egonda, egitasmo hau burutzea erabaki zuen. Sayat-Nová-ren poesian murgildu nahian, honen bizitzaren ibilbidea irudikatuko du sobietar errealismotik eta orden kronologikotik aldenduz. Ikus-poesia kontenplatuko dugu, aldi berean Sofiko Chiaurelli-ren (Paradjanov-en musa) aktore lanaz gozatzen dugularik.\nNahiz eta filmak ibilbide eskasa izan garaiko politikagatik (estreinatu ondoren baztertua izan baitzen), “Mingranaren kolorea” 2014an berriztatu eta 2016ko otsailean estreinatu zen. Luxuzko saioa benetan!\n2016/11/29 · SAYAT NOVA ∙ Sobietar Batasuna ∙ 1968 ∙ 79 min ∙ Zuz Sergei Paradjanov ∙ G Sergei Paradjanov · Arg Suren Shakhbazyan · M Tigran Mansuryan · Prd Armenfilm Studios · Akt Sofiko Chiaureli · Melkon Aleksanyan · Vilen Galstyan · Giorgi Gegechkori


Siemens-Gamesako langileek Agoizko faktoriatik Iruñerako bidea oinez egin dute | Economía | Naiz\nSiemens-Gamesako langileek Agoizko faktoriatik Iruñerako bidea oinez egin dute\nGoizaldeko hiruretan Agoizko Siemens-Gamesa faktoriatik abiatu dira kaleratuak izateko arriskuan diren langileak. Goizeko hamarrak pasata Iruñera heldu dira. Zehazki, Nafarroako Parlamentuaren atarira. Ganbaran, Manu Ayerdi Nafarroako Gobernuko kontseilariak Agoitzerako «alternatiben bila» dabiltzala onartu du.\nMARTXELO DIAZ|23/07/2020 Actualizada:\nAgoizko Siemens-Gamesako langileak Iruñeko kaleetan. (Jagoba MANTEROLA/FOKU)\nSiemens-Gamesako langileak Agoiztik Iruñerako bidea oinez egin dute. Goizaldeko hiruretan abiatu dira lantegiaren ataritik Nafarroako Parlamentuaren atarira hamarrak pasata heltzeko. Hamaiketan, Ganbaran Nafarroako Gobernuko Garapen Ekonomiko eta Enpresarial arlo kontseilari Manu Ayerdik agerraldia egin du eta Agoitzerako «alternatiben bila» dabiltzala onartu du.\n«Martxa hunkigarria izan da, elkarri besarkada eman eta jende askoren babesa jasotzeko». Hala laburbildu dute Agoizko Siemens Gamesako langileek bart gauean hasitako martxa zer izan den haientzat.\nEnpresa batzordeko buru Alfonso Poyok esan duenez, martxaren helburua Ayerdiri «afera konpontzeko bere eskuetan zegoen guztia egiteko prest zegoela esan zuela gogoratzea» da.\nSiemens-Gamesako agintari nagusi Andreas Nauenek Bilboko akzionisten batzarrean Agoizko faktoria ixtea ezinbestekoa dela esan zuen. Horrela erantzun dio Poyok: «Borondate kontua da. Deslokalizazio argi eta garbi batekin egin dugu topo. Beste herrialde batera eramaten dute ekoizpena langileen kostua merkeagoa dela. Eta hori, Gobernuaren partetik dirulaguntzak jaso eta gero».\n«2021erako genituen enkargua ez ditugu guk egingo. Tangerren edo Portugalen egingo dituzte. Oso itsusia da egiten ari direna», gaineratu du Poyok.\nIzan ere, euren lanpostuen defentsan eta Agoitz buru duen eskualdean jarduera ekonomikoaren mantentzearen alde jo eta fuego ari dira Siemens-Gamesako langileak. Greba egunak burutzen ari dira eta atzo multinazionalak Bilbon egin zuen akziodunen bileran ere izan ziren.\nLarunbaterako, Agoitzen beste manifestazio batera deitu dute. Aldez aurretik, Iruñean ere beste bat egin zuten.\nSiemens-Gamesako langileen mobilizazioek sostengu zabala jaso dute Nafarroan. Alderdi guztiek, adibidez, euren sostengua adierazi diete.\nIldo honetan, Euskal Herriko Eskubide Sozialen Kartak bat egin du Agoizko langileek deitu dituzten mobilizazioekin. Gauzak horrela, gaur hamarretan Nafarroako Parlamentuko atarian egingo den elkarretaratzera joateko deia egin du. «Nafarroako hainbat eragile sozial eta sindikalek osatutako Nafarroako Euskal Herriko Eskubide Sozialen Kartatik, funtsezkoa deritzogu sindikatuen eta gizartearen bateratzeari, bultzada eta aktibazio sozialari, erabaki bidegabe eta kausarik gabeko honi buelta emateko, hala nola 239 langile langabeziara bidaltzeko erabakiari, enpresaren diru-goseak bakarrik eragindakoa», azaldu du.\n«Iragan uztailaren 11ko mobilizazio jendetsuak agerian utzi du egoera honi buelta emateko dugun indar eta gaitasun kolektiboa. Beraz, funtsezkoa da babesak batzen jarraitzea eta mobilizatzen jarraitzea, lortu arte. Nafarroako Gobernuak modu eraginkorrean bermatu behar du enplegua eta Siemens Gamesak bere erabakia zuzendu», gaineratu du.\nAyerdi: «Alternatiben bila»\nParlamentuan Ayerdik azaldu duenez, Nafarroako Gobernuarentzat Agoizko faktoria irekita mantentzea «erabateko lehen aukera» da. Halere, beste alternatibak aztertzen ari direla onartu du, eskualdea berrindustrializatzeko helburuarekin. Navarra Suma eta EH Bildu talde parlamentarioek eskatu zuten Ayerdiren agerraldia.\nKontseilariaren arabera, alternatiba hauen artean haizerroten palak birziklatzeko egitasmoa bat martxan jartzea, Siemens-Gamesaren partehartzerik gabe palak ekoizten jarraitzea edo transizioa energetikoaren energetikoaren arloan multinazional honek Nafarroan inbertsio berriak egitea daude.\n«Proiektu hauek enplegu gehiago edo gutxiago sortu ditzatekete, hautatzen den aukeraren ezaugarrien arabera», gaineratu du Ayerdik.\nDena den, kontseilariak argi eta garbi utzi du Nafarroako Gobernuak ezin duela ezer egin Siemens-Gamesaren erabakia alda arazteko. «Bere jarrera aldatzeko konbentzitzea da dugun aukera bakarra», bota du.\nLanpostuak Le Havren\nAgoizko faktoria ixten duen bitartean, Siemens-Gamesako zuzendaritzak enplegu berriak eskeintzen ari da Estatu frantseseko Le Havre hirian. Zehazki, etorkizunean «off-shore» haizerrotak ekoizteko altxatuko den fabrikan aritzeko dira lanpostu hauek.\nMientras Siemens-Gamesa cierra su fábrica de Agoitz y manda a la calle a 239 trabajadores, hace ofertas de empleo en Le Havrehttps://t.co/mYFd6LDgAh pic.twitter.com/AVL69lM9Eo\n— Martxelo Díaz (@MartxeloDiaz) July 23, 2020\nAgoizko Siemens-Gamesa lantegiaren «bideragarritasuna» defendatu dute beharginek\nApoyo unánime del Parlamento navarro a la plantilla de Gamesa, que hará una marcha a Iruñea


Hasiera » Abiazio Berriak » Errusiako United Aviation Corporation-ek 33 Sukhoi Superjet 100 bidaiari hegazkin entregatuko ditu 2021ean\n30 bidaiari Sukhoi Superjet 100 hegazkin baino gehiago batuko dira Errusiako aire konpainien flotekin 2021ean.\n200 SSJ100 hegazkin inguru ari dira dagoeneko hegan\n2021eko planen artean, Superjet 33 hegazkin inguru Errusiako aire konpainiei ematea da\nBidalketen zati handi bat Aurora hegazkin konpainiarentzat izango litzateke\nYuri Borisov Errusiako lehen ministroordeak iragarri du Errusiakoa United Aircraft Corporation (UAC) 30 SSJ100 (Sukhoi Superjet 100) bidaiari hegazkin baino gehiago entregatzeko asmoa du 2021. urte amaierarako.\n"Marka honetako 200 hegazkin inguru ari dira dagoeneko hegan eta aurtengo asmoek 33 hegazkin inguru gure aire konpainiei ematea da", esan du lehen ministroordeak.\nFuntzionarioak gaineratu du bidalketen zati handi bat Aurora, Ekialde Urruneko Errusiako konpainia bat, Yuzhno-Sakhalinsk-en (Sakhalin eskualdea) duena.\nSukhoi Superjet 100 edo SSJ100 Sukhoi Civil Aircraft hegazkin konpainia errusiarrak diseinatutako hegazkin erregionala da, United Aircraft Corporation erakundearen dibisioa (orain: Regional Aircraft - Branch of the Irkut Corporation).\nGarapena 2000. urtean hasi zenean, 19ko maiatzaren 2008an egin zuen lehen hegaldia eta 21ko apirilaren 2011ean egin zuen lehen hegaldi komertziala Armaviarekin.\n46-49 tonako (101,000-108,000 lb) MTOW hegazkinak 87 eta 98 bidaiari ditu normalean eta 77-79 kN (17,000-18,000 lbf) PowerJet SaM146 bi turboalimentagailuekin elikatzen da Frantziako Safran eta NPO Saturn errusiarraren arteko baterako negozioak garatua.\n2018ko maiatzean, 127 zeuden zerbitzuan eta irailerako flotak 300,000 diru-sarrera hegaldi eta 460,000 ordu erregistratu zituen. Hegazkinak kaskoaren hiru istripu eta 86 hildako erregistratu ditu 2019ko maiatzean.\nSUNx Maltak Climate Friendly Travel to Zero ekimena jarri du abian


Usurbilgo hainbat entitate, dagoeneko Euskaraldiari begira - Albisteak - Usurbil\nUsurbilgo hainbat entitate, dagoeneko Euskaraldiari begira\nEntitate gisa Euskaraldian izena emateko epea zabalik dago. Usurbilen, dagoeneko 11 entitatek hartu dute parte hartzeko konpromisoa.\nAzaroaren 18an hasi eta abenduaren 2ra arte izango da III. Euskaraldia, Hitzez ekiteko garaia lelopean. Aurreko edizioan bezala, entitateen figurari eutsi dio hizkuntza ohituretan eragitea helburu duen ekimenak: zabalik dago, horientzat, izena emateko epea. Usurbilen dagoeneko 11 dira Euskaraldian parte hartzeko konpromisoa hartu duten entitateak, eta lehenengo bilera egin berri dute, aurtengoaren nondik norakoak ezagutzeko.\nHonakoak izan dira agerraldian parte hartu duten entitateak: AEK Etumeta euskaltegia, Elhuyar Fundazioa, Fagor Automation, Kabiene elkarlan-gunea, Noaua! Elkartea, Saizar sagardotegia, Tapuntu kooperatiba, Udarregi ikastola, Ziortza Gazte Elkartea, Zubietako Lanbide Eskola eta Zumarte Musika Eskola.\nAlderdi kualitatiboari alderdi kuantitatiboari baino garrantzi handiagoa ematen badiote ere, azken edizioko zenbait datu eman dituzte bileran, erreferentzia gisa: orduko hartan, 34 izan ziren Usurbilen parte hartu zuten entitateak, eta, denera, 80tik gora arigune sortu zituzten. Haietan parte hartu zuten norbanakoak ahobizi edo belarriprest rolean aritu ziren Euskaraldiak iraun zuen artean. Entitateetako ordezkariek eurek onartu dute ariketak eragin biderkatzailea izan zuela, eta balio izan zuela ohitura batzuk iraunarazteko. Aurten apustua berrestea da helburua, eta hizkuntza ohituretan eragiteko prest diren entitateen kopurua handitzea.\nEntitateek (enpresa, elkarte edo taldeek) ariguneak identifikatu behar dituzte, lehenik. Horretarako, ariguneak identifikatzeko tresna garatua du Euskaraldiak. Funtsean, ariguneko kide izango direnek hartu behar dute euskaraz aritzeko konpromisoa; beraz, ezinbestekoa da partaide denek gutxienez euskara ulertzea.\nUsurbilgo Euskaraldiko Batzordea edonori lagundu eta informazioa emateko gertu da. Harremanetarako usurbil@euskaraldia.eus helbideaz gain, Noaua! -ra, AEK euskaltegira edo Usurbilgo Udalera jo daiteke.\nNorbanakoen izen-ematea, irailetik aurrera\nNorbanakoen izen-ematea irailean zabalduko dute, eta ordutik aurrera emango du Usurbilgo Euskaraldiko lantaldeak hurrengo urratsen berri. Bide batez, adierazi dute ekimena antolatzen lagundu nahi duen oro gonbidatuta dagoela batzordearen bileretan parte hartzera.


Euskara LH 1 | Erein\nEuskara LH 1\nEuskara LH 1Hiruhileko bakoitzeko liburu bana + Lan koadernoa\nFecha de publicación en papel: 28-07-2015\nFecha de la última publicación: 25-08-2021\nISBN de la edición en papel: 978-84-9746-931-9\n[JPG - 531.43 Kb.]\nMaterial hau hizkuntza errealite jakin bati erantzuteko sortua dago eta hizkuntza arloan helburu jakin batzuk lortu nahi dituen eskola batean egin eta esperimentatu izan da,Txingudi Ikastolan. Erabaki asko testuinguru horretan ulertzen dira.\nLabur baino ez bada ere, material honen zutabe diren oinarri teorikoak azalduko ditugu ondorengo lerroetan. Honako hauek alegia:\n• Hizkuntza berbazko ekintza bat da. Hiztunak testuinguruan (komunikazio egoeran) eragiteko asmoz erabiltzen du hizkuntza, eta horretarako giza talde jakin batek gauzatutako hizkuntza baliapideak zuzen erabiltzeko estrategiez baliatzen da.\n• Testua da erabilera zein ekoizpen unitaterik aproposena (ahoz nahiz idatziz) hizkuntzaren irakaskuntza arloan.\n• Curriculumeko zenbait eduki aukeratzeko, testuak aukeratzeko alegia, testu tipologietan oinarritzen gara, berbaldi genero edo testu generoen sailkapenak eta deskripzioak eskaintzen dizkigute eta.\n• Ikuspegi askotarik abiatutako ikerketek argi uzten dute hizkuntza bat baino gehiagoren jabekuntza prozesuek elkarren arteko lotura estua dutela.\n• Hizkuntza ezberdinen jabekuntza besteekiko elkarrekintzan ematen da. Hizkuntza bakoitza, beste hizkuntzetako eduki linguistikoak eskuratzeko, ikasleek kontziente edo inkontzienteki erabiliko duten ezagumendu iturri bihurtzen da. Badirudi hortaz, lehen edo bigarren hizkuntza zenbat eta hobeto menderatu, hainbat eta errezago eta hobeto eskuratuko direla hurrengoak.\n• Gainera, diskurtso generoak hizkuntza guztietan berdintsuak dira, ekoizpen baldintzei berdin erantzuten diete eta testu egitura berdintsua dute. Hizkuntza batetik bestera aldatzen dena, bakoitzaren azaleko osagai linguistikoak dira.\n• Hizkuntzari buruzko hausnarketa alorrak ere, berak dira hizkuntza guztietan (semantikoa, sintaktikoa, testuala, pragmatikoa...), nahiz eta hizkuntza bakoitzak alor bakoitzean bere-bereak dituen, besteengandik ezberdinak diren gauzatzeak izan.


Irakasleen Prestakuntza Masterrean izena emateko epea ireki du UEUk • ZUZEU\nIrakasleen Prestakuntza Masterrean izena emateko epea ireki du UEUk –\nIrakasleen Prestakuntza Unibertsitate Masterrean izena emateko epea ireki du UEUk, eta maiatzaren 25a arte egongo da izen-emate epea zabalik. Euskal Herriko Unibertsitatearen (EHU) GOI zentro atxiki gisa, UEUk euskaraz eta online eskainiko du masterra lehendabiziko aldiz, 2020-2021 ikasturtean.\nMasterraren helburu nagusia da DBHko, Batxilergoko eta Lanbide Heziketako irakasle eta hizkuntzen irakasle izango direnak prestatzea, «irakasle bezala beharko dituzten ezagutza eta konpetentzietan, beren bizitza profesionalean izango dituzten funtzioak modu ahalik eta eraginkorrenean betetzeko».\nOnLine modalitatean, eskolak UEUren Ikasgela Birtualaren bidez emango dira, eta ikasketak burutu eta ebaluatzeko behar dituen tresna eta baliabide guztiak eskura izango ditu uneoro ikasleak. Gainera, modalitate honek Berrikuntza Ikasgelan hautazko ibilbidea eskainiko du: berrikuntza eta ikerkuntza ardatz dituen ibilbidea izango da, ikasleak aukeratutako hezkuntza zentroan burutuko duena modu praktikoan.\nUEUk eskainiko duen master honek hiru espezialitate izango ditu: Giza eta Gizarte Zientziak, Hizkuntza eta Literatura, eta Natur Zientziak eta Matematika. Guztira, 120 plaza.\nInformazio gehiago eta aurrematrikula egiteko: www.ueu.eus\nEpea ireki du UEUk


Turistak gara - Bizkaiko Hitza\n2020, ekainak 26 Bizkaia, Iritzia 243\nHeldu da uda munduko parte honetara. Larrialdi egoeratik atera orduko, oraindino koronabirusak jota eta pandemia baten erdian egon arren, nahiz eta egunero kutsatuak eta hildakoak gehitzen doazen han eta hemen, heldu da uda. Eta albiste nagusiak jada ez dira kutsatuak eta hildakoak, ez osasungintza arloko langileekiko elkartasun keinuak, ez bizitza ikusteko modua aldatu zaigula eta horiek guztiak. Berri printzipalak bilakatu dira gure katerik gertukoenetan Laredora joan ahal garela, baita hemengo hondartzetara ere, igerileku eramangarriak agortu egin direla, umeak udalekuetara joan ahal direla, jairik ez dela egongo, futbola ostera hasi dela eta abar eta abar.\nZabaldu dira Europako mugak eta hegaldiak heltzen ere hasi dira; eta hasi dira, horiekin batera, turistak apurka-apurka batera eta bestera joaten. Turistek kutsatuko gaituzten beldur izan gaitezke, baina, izan gaitezen zintzoak, ez guk gaixotasuna inora eramango dugun beldur. Eta, zelan ez, hasi gara geu ere, gutxi-asko, uda nola igaroko dugun pentsatzen, oporretan nora joango garen planak egiten… Izan ere, turistak besteak dira, ez gu. Ez zaigu gustatzen turistatzat har gaitzaten. Izan daiteke turistak garenean ikusleak garelako, eta ez ekintzaileak. Turistak garenean ikusten dugunaz harritzen garelako, liluratzen garelako, samintzen garelako… baina ez garelako ikusten dugun horretan murgiltzen, ez dugulako modu aktiboan parte hartzen, eta are gutxiago saiatzen ezer aldatzen. Azken batean, errealitateari kanpotik bezala begiratzen diogulako, kristal baten atzetik bezala.\nEta bitxia da, zeren eta, paradoxikoki, turistok, turista garenean, bisitatzen ditugun lekuen errealitatea eraldatzen baitugu, gura barik ere, eta ez beti onerako. Turistak garenean lehenagotik markatuta dagoen bideari oratzen diogu, esaten diguten lekuetara joaten gara eta argazkia ateratzeko esan diguten lekuei ateratzen diegu argazkia. Eta turistak garenean segurtasuna, erosotasuna eta plazera bilatzen ditugu, batez ere.\nAurreko batean lagun batek esan zidan bi pertsona mota daudela munduan, “marroiak jaten dituztenak” eta bizitzaz gozatzen dutenak, eta bera ez zela mundura etorri “marroiak jateko”. Argi dago ez dagoela inora joan beharrik turista izateko. Norberaren bizitzan turista, jendartean turista, egunerokoan turista… izatea aukera bat da; munduko parte honetan, bizi garen garaian eta aparteko estutasunik barik bizitzeko zortea izanez gero.\nKonfinamendu sasoian zerbait ernaltzen ari zen esperantza hori, txarrenari onena atera ahal genion uste hori, apurka-apurka lausotzen joan da nire barruan. Miresten dut Jon Maia, berak ez baitu etsitzen. Nik gero eta gehiago pentsatzen dut izan garela turistak balkoietan lehen, eta garela turistak terrazetan orain.


"Amari esaten nion handitan gizona eta potoloa izan nahi nuela, horrek grazia gehiago egiten zuelakoan" : Irutxuloko Hitza\nAitziber Garmendia aktorearekin hartu dugu bermuta Victoria Cafe tabernan. (Argazkia: Beñat Parra)\nZergatik aukeratu duzu taberna hau?\nAskotan etortzen naizen taberna bat da, nire lantokiaren ondoan dagoelako. Viktoria Eugenian edo Antzoki Zaharrean antzezten edo entseatzen dudanean edozein prentsaurrekoren aurretik edo antzeztu aurretik etortzen garen lekua da. Duela urtebete, esaterako, Erlauntza egin genuen Viktoria Eugenian, eta entsegutik ateratzerakoan beti etortzen ginen Victoria Cafera ardo bat, bi, hiru edo lau hartzera.\nDonostiakoa zara izatez?\nZaldibiarra naiz, baina Donostian bizi naiz duela 11 urte, Erdialdean. Lanagatik etorri nintzen, niretzat erosoagoa zelako hemen bizitzea, baina askotan sentitzen dut herrimina.\nNondik ibiltzen zara Donostian?\nTabernatan ibiltzeko Parte Zahar inguruan normalean, Erdialdea erosketak egiteko delako. Hala ere, abuztuan ez naiz gerturatu ere egin, Donostia jasanezina delako, eta ez dudalako batere gogoko hiria horrela ikustea. Parte Zaharra urtean zehar gustatzen zait, jende gutxiagorekin.\nNola ikusten duzu hiria?\nNi ez naiz politikaria, eta pentsatzen dut zaila izango dela zentzu horretan politika egitea eta hiri batentzako oreka lortzea. Hiritar moduan hitz egiten dut, eta ez zait gustatzen hiria hain masifikatuta ikustea. Betiko lekuak ixten ikustea, inongo nortasunik gabeko leku berriak irekitzen ikustea… Ni hemen bizi naiz, eta badakit nire bizitzan ezingo dudala hemen pisurik erosi, ezinezkoa delako. Uste dut pribilegiatu bat naizela lan asko daukadalako, eta ez dut esango pobrezian bizi naizenik, ezta gutxiago ere. Baina badakit ez dudala sekula hemen pisurik erosiko, ezinezkoa delako eta dena turistei begira dagoelako.\nNola joan da Txanogorritxotik otso emera antzezlanaren prestaketa?\nJoan den asteburuan egin genuen aurrestreinaldia Urnietako Sarobe zentroan, han entseatzen baitugu beti, eta antzezlana publikoarekin probatzeko modu on bat baita. Hala ere, ez dut prestaketa asko gozatu, bost egunetan altxa behar izan dugulako nire erantzukizunagatik. Hilaren 14an estreinatu nuen Losers Antzoki Zaharrean Jon Plazaolarekin, eta ordura arte horrekin ibili nintzen buru-belarri. 18an bukatu genuen, eta 19an hasi nintzen hau entseatzen, 24an aurrestreinaldia egiteko. Horrek esan nahi du prozesua normalean baino hamar aldiz azkarrago egin behar duzula.\nHonetan sartu nintzen Fernando Bernues zegoelako zuzendaritzan, bestela ez nintzen sartuko. Konfiantza itsu-itsua nuen berarekin lortu ahalko nuela, baina hala ere behatzak harrapatu ditut, ez dut berriz horrelakorik egingo.\nKonfiantza handia duzu Bernuesekin?\nNire lehen zuzendaria izan zen, Terralurtarrak antzezlanarekin. Horretaz gain, oso zuzendari ona iruditzen zait, Mireia Gabilondorekin batera gaur egun hemen dagoen zuzendari indartsuenetako bat. Gainera, zuzendari ona izateaz gain, laguna ere bada, eta lasai sentituko nintzela uste nuen. Zentzu horretan lasai sentitu naiz, baina datu objektiboak dira: ordu eta hogeiko bakarrizketa bat nik bakarrik bost egunetan estreinatzea eromena da.\nZer harrera espero duzue?\nHarrera ona espero dugu. Urnietako aurrestreinaldiak horretarako balio izan zuen, eta jendeak ondo erreakzionatu zuen: barre egin zuen espero genuen momentuetan eta espero ez genuen momentu batzuetan. Afaldu ondoren ikusteko emanaldi bat da, jendeak ardotxo bat hartu duenean… Egunari bukaera emateko eta burua aske uzteko. Topikoekin lan egiten dugu, baina umoretik begiratuta. Gozatzeko lan bat da, beste pretentsiorik gabe.\nLosers aipatu duzu. Egun guztietan sarrera guztiak saldu dituzue.\nBai, eta ez genuen espero. Abuztuan Donostian antzerkia euskaraz egitean kamikaze sentsazio bat duzu, denak kanpotarrak direnez eta eskaintza nagusia erdaraz denez… Zorionez gero eta gehiago eskaintzen da euskaraz, eta antzerkia euskaraz egitea jada ez da militantzia soilik, orain errentagarria da.\nLehen ez zen hain errentagarria?\nEz, eta aldaketa hau zortzi urte edo gutxiagoan egin da. Iruditzen zait hori bai dela bultzatu beharreko zerbait, eta Donostiarekiko kritikak ditudan moduan, hau onartzen diot.\nTelebistan ere bazabiltza.\nBai, aste honetan bertan hasiko gara Gure Kasa saioaren denboraldi berriaren entsegu eta grabaketekin, eta aurreko urtean bezala jarraitzeko asmoz gaude. Aldaketa askorekin gatoz, hirugarren denboraldia beste erronka bat delako. Nik pertsonaia berriak izango ditut, esaterako, eta ea aldaketekin asmatzen dugun.\nZeintzuk dira zure erreferenteak umorean?\nTxiki-txikitan nire erreferentea Txiribiton zen, eta nire amari esaten nion handitan gizona eta potoloa izan nahi nuela, horrek grazia gehiago egiten zuelakoan. Beraz, pentsa nondik zetorren jada patriarkatuaren aztarna [barreak]. Nire amak esaten zuen, “umeak hori nahi badu, hori eman beharko diogu…”. Baina, gerora, Lina Morgan ere gustatzen zitzaidala esaten hasi nintzen, beraz amak esaten zuen, “errazago jartzen ari zaigu, sexu aldaketa ez dugu egin behar behintzat”.\nGeroago, nire aurkikuntza handiak hemengo aktoreak izan ziren: Elena Irureta, Jose Ramon Soroiz, Ane Gabarain… Niretzako sekulako aurkikuntza izan ziren, nire hizkuntzan egiten zutelako. Lehen aldiz beraiekin lan egin nuenean… Ezin dut azaldu niretzako zer izan zen hori. Askotan urrutiko erreferenteak hartzen ditugu, baina bertakoak hartzeak hori dauka, batzuetan bizitzak beraiekin lan egiteko aukera oparitzen dizula.\nGero eta emakume gehiago ari dira umorea egiten.\nUmorea gizartearen ikuspegiarekin oso lotuta dagoen zerbait da, eta gizartean gu orain arte beti zuzen, formal eta polit egon gara. Orain hasi gara horri buelta ematen, ahotsak altxatzen eta gure lekua egiten. Nik beti aldarrikatu dut emakumearen lekua umorean, eta jarrera ez zuzen, ez formal eta ez polit bat umorea egiteko garaian.\nZer umore mota kontsumitzen duzu?\nUmore beltza ikaragarri gustatzen zait, baita umore absurdoa ere. Pixka bat muga-mugan dagoen umore horretan dantzan gustura sentitzen naiz. Hala ere, jakin behar da mugak non dauden. Normalean, umorea egiten dudanean, nire buruaz barre egitea da lehenbizi egiten dudana. Telmo Irureta, esaterako, ez da telebistan oso ezaguna den artista bat, baina bere umorea ikaragarria da. Bere buruaz barre egiten du bere emanaldietan –bi urterekin istripu bat izan zuen eta gurpildun aulkian gelditu zen–, eta berarekin egin dut inorekin baino barre gehiago.\nGomendatuko zenuke Donostiako aktoreren bat?\nAsko gustatzen zaizkit, baina emakume gisa Nerea Arriola nabarmenduko nuke. Iruditzen zait umorean emakume moduan leku handia duela, eta oso lan ona egiten ari dela. Donostian bat aukeratu beharko banu, Nerea aukeratuko nuke.\nOrain Losers-en gaztelaniazko bertsioa estreinatuko dugu, eta bira egingo dugu bai Euskal Herrian eta bai Espainian. Horretaz gain, telebistarekin jarraituko dut, eta beste testu bat idazteko asmoa daukat, baina ea noiz egiten dudan horretarako tarte bat… Bestalde, bost antzezlan ditut orain: Losers, Txanogorritxotik otso emera, Moko zorrotza, Rita eta Erlauntza. Horiekin 2021era arte lana izango dut, lehenengo asteburu librea urtarrilean daukat.\nHAMABIETAN BERMUTA: Ardo beltza eta urdaiazpiko pintxoa.\nNon. Victoria Cafe taberna. Argentinako Errepublika pasealekua, z/g (Erdialdea).\nPrezioa. 4,70 euro.


Herri onurako elkarteak - Justizia eta Herri Administrazio Saileko Administrazio Erregistroen edukiak\nHerri onurako elkarteak\nEusko Jaurlaritzak herri-onurako izaera aitortu ahal izango die Euskal Autonomia Erkidegoko Elkarteen Erregistro Orokorrean inskribatuta dauden elkarteei, baldin eta indarrean dagoen legediak ezarritako baldintzak betetzen badituzte eta, beren jardueren bitartez, interes orokorra edo guztien ongia lortzen laguntzen badute, eta, horretarako, eskuzabaltasun-,altruismo-, elkartasun- eta aniztasun-balioak nabarmen gauzatzen badituzte.\nHerri-onura diskrezionaltasunez aitortuko da, elkarteak aurrera eramandako xedeek eta jarduerek jasotzen duten balorazioaren arabera.\nEusko Jaurlaritzak aitortuko du herri-onura, Gobernu Kontseiluak onetsitako dekretu baten bidez. Dekretu-proposamena gaiaren arabera dagokien sailek eta, betiere, justiziaren arloan eskuduna den sailak egingo dute; eta azken sail horrek izapidetuko ditu prozedura, eta horretan sor daitezkeen auzi guztiak.\nHerri-onuraren aitorpena ezeztatu ahal izango da, Dekretu bidez beti ere.\nBai aitorpena, bai aitorpenaren ezeztapena Aldizkari Orokorrean publikatuko dira.\nHerri-onurakotzat aitortu diren elkarteek une bakoitzean indarrean dagoen araudiak ezartzen dituen eskubide, onura eta salbuespenez ?ekonomikoak, administratiboak, zergen arlokoak eta sozialak ? gozatzeko eskubidea izango dute.\nOrdainetan, aurreko ekitaldiari dagozkion urteko kontuak aurkeztu behar dituzte Euskal Autonomia Erkidegoko Elkarteen Erregistro Orokorrean, ekitaldi hori amaitu eta hurrengo sei hilabetetan; horrekin batera, ekitaldi horretan elkarteek burutu dituzten jarduerak deskribatzen dituen txosten bat ere aurkeztu behar dute.\nOrobat, Herri Onurako Elkarteen Babesletzak haien jarduerei eta funtzionamenduari buruz eskatzen dizkien informazio eta agiri guztiak eman behar dizkiote Babesletzari.\nONURA PUBLIKOKOTZAT JOTZEKO PROZEDURA HASTEA;\nOnura Publikoko Elkarteei eta beren Babesletzari buruzko Erregelamendua onartzen duen uztailaren 29ko 146/2008 Dekretuak xedatutakoarekin bat etorriz, elkarte bat onura publikokotzat jotzeko dokumentazioa aurkezteko eta prozedura hasteko modua hauxe da:\n1.– Elkarte bat onura publikokotzat jotzeko, lehenik eta behin Babesletzari eskabidea bidali behar zaio. Eskabidea behar bezala sinatu beharko du elkarteko lehendakariak, eta hor elkartearen izena eta gainerako erregistro-datuak adierazi beharko dira.\n2.– Eskabidearekin batera agiri hauek ere aurkeztu behar dira:\na) Onura publikoa aitortzeko adierazpena eska dezakeen elkartearen organoak hartutako erabakiari buruz idazkariak emandako akta edo ziurtagiria, lehendakariaren oniritzia jaso duena, bertaratutakoen ehunekoa eta bozketaren emaitza adierazita. Erabaki horretan justifikatuta egon beharko dira onura publikoa aitortzeko dauden arrazoiak, bilatzen diren helburuak eta aurrera eraman diren jarduerak kontuan harturik.\nb) Aipatutako elkarteak gutxienez azken hiru urtean egin dituenen memoria, estatutuetan agertzen diren helburuak benetan bete ohi dituela egiaztatzeko.\nc) Bukatutako azken hiru ekitaldi ekonomikoetako urteko kontuak; honako hauek jasoko dira bertan: balantzea, emaitzen kontua eta memoria ekonomikoa.\nd) Dagokion foru-ogasunaren eta Gizarte Segurantzaren Diruzaintza Orokorraren ziurtagiriak, egiaztatzeko erakundeak beteta dituela dagozkion zerga-betebeharrak, bai eta Gizarte Segurantzarekikoak ere.\ne) Hala badagokio, izen handiko erakunde publikoen edo pribatuen atxikipenak edo aldeko txostenak, eskaria babesten dutenak.\n3.– Jardueren Memorian honako hauek zehaztuko dira:\na) Elkarteak dituen bazkide fisiko nahiz juridikoen kopurua.\nb) Memoriak barne hartutako garaian aurrera eramandako jarduerak eta emandako zerbitzuak, baldin eta elkarteko bazkideei barik hirugarrenei on egiteko izan badira nagusiki.\nc) Aurrera eramandako jarduerak bete nahi diren interes orokorreko helburuei egokituta daudela adierazten duen ziurtagiria.\nd) Elkarteak ematen dituen jardueren edo zerbitzuen onuradunen edo erabiltzaileen kopurua, eta halakotzat joak izateko bete behar dituzten baldintzak.\ne) Elkarteak dituen giza baliabideak, bereziki adierazita elkarteak lan- edo zerbitzu-harremanen bidez kontratatutakoak, bazkideak diren edo ez aipatuz.\nf ) Elkarteak dituen bitarteko materialak edo baliabideak, bereziki adierazita jasotako edo hitzemandako laguntza edo diru-laguntza publikoak, eta nola aplikatuko diren, bai eta estatutuetan jasotako helburuak beteko direla bermatzeko dituen antolamendu-moduak ere.\ng) Gobernu-organoko kideek jasotzen dituzten ordainsariak, hain zuzen ere, organo horretako kide izateagatik dagozkien funtzioez besteko zerbitzuak egiteagatik ematen zaizkienak.\n4.– Baldin eta eskabidea behar bezala beteta ez badago edo artikulu honetan eskatutako agiriak falta baditu, Babesletzako arduradunak elkarte eskatzaileari hamar eguneko epea emango dio akatsak zuzentzeko edo agindutako agiriak aurkezteko, eta zera ohartaraziko zaio: eskatutakoa egiten ez badu, eskabidea bertan behera utzi duela ulertuko dela. Horrek ez du esan nahi, ordea, administrazioak modu adierazian ebazteko obligaziorik ez duenik.\nAzken aldaketako data:&nbsp2015/04/30


Bizilagun batek jakin nahi du nola kalkulatzen den etxejabe elkarte batean parte-hartze kuota | Aldizkaria | EROSKI CONSUMER\nJakin nahi nuke zenbateko parte-hartze kuota ordaindu behar dugun bizilagun bakoitzak gure eraikinean. Obra Berriaren Adierazpenean ageri diren datuak aztertuta, ohartu naiz gaizki kalkulatu dagoela etxebizitza bakoitzari dagokion koefizientea, nik baino etxe handiagoa dutenek gutxiago ordaintzen baitute. Zer egin dezaket koefiziente horiek zuzentzeko? Norengana jo dezaket erreklamazioa jartzera?\nJabego Horizontalaren Legearen 5. artikuluak dio tituluan ezarriko dela zer parte-hartze kuota dagokion etxebizitza edo lokal bakoitzari, eta eraikinaren jabe bakarrak egingo duela hori etxebizitzak saltzen hasten denean, edo etxejabe guztiak adostuta erabakiko dela, edo laudo batekin bestela, edo epai bidez. Kuota hori ezartzeko, honako alderdi hauek hartuko dira aintzat: etxebizitza edo lokal bakoitzak zenbat gainazal erabilgarri daukan eraikin osoarekiko, kanpora ematen duen edo barrura ematen duen, zer kokapen duen, eta guztientzat diren zerbitzu eta elementuei zer-nolako erabilera eman diezaiekeen. Zuen kasuan, sustatzaile-saltzaile bakarrak zehaztu zuen bere garaian bakoitzari zer kuota dagokion. Koefiziente horiek zuzentzeko, Batzordeari eska diezaiokezu txosten bat galde diezaiola teknikari bati -arkitekto edo aparejadore bati-, eta zuzentzeko beharrik balego, koefiziente berriak ezar ditzala, ezaugarri arkitektonikoen araberakoak. Behin txosten hori eskuetan edukita, hurrengo Batzordean bozkatu dezakezue (edozein aldaketa egiteko, aho batez onartu beharra dago). Aho bateko onespenik lortu ezean, abokatu batekin azter dezakezue ea merezi duen auzitara jotzea edo ez.


11 AHOLKU GIZA ESKUBIDEEN ZINEMALDIRAKO | Kulturaldia.com - Donostia culture & fun magazine\n11 AHOLKU GIZA ESKUBIDEEN ZINEMALDIRAKO\nIñaki Ortiz @iortizgascon · 01/04/2014\nAste honetan hiriko zinemaldietako bat hasiko da, Giza Eskubideena hain zuzen ere. Jarraian, interesgarri suertatu zaizkidan filmen zerrenda.\nXII. Giza eskubideen zinemaldian ikusgai egongo diren film guztiek haien presentzia justifikatzen duten balio soziala dute. Hala ere, ni ez naiz gai horretan sartuko; zinematografia aldetik interes gehien duten filmak izango dira aholkatuko ditudanak. Ororen gainetik, webgunean sartzea da onena. Bertan, interesgarrien suerta dakigukeen gaia hautatu eta gure pelikula aurki dezakegu. Denetarik dago. Gainera, 22 € balio dituen bonoa erosita, Victoria Eugenian eskainiko dituzten 17 filmak ikusteko aukera dago. Jarraian zerrendatuko ditudan film guztiak egongo dira ikusgai aipaturiko aretoan.\nZinemaldia estreinatuko duen filma “Circles” da. Yugoslaviako gerra hartzen du ardatz film honek eta sendatu gabeko zauri eta iragana berreraikitzeko ahaleginaren gaiak azaleratzen ditu. Sundance zinema jaialdian, sekzio dramatikoko garaile izan zen film hau. Berlineko zinemaldian eta beste hainbat jaialditan ere lortu du saria. Interes handikoa da emanaldi hau bertan emango baitzaio Robert Guédigan-i, protesta zineman izen handia duen zuzendariari, zinemaldi honetako saria.\nBestalde, gauean, ikusle asko hunkitu ditzakeen filmaren txanda da. Locarnon publikoaren saria irabazi zuen. “Gabriele” Williams sindromea duen emakume bati buruzko film kanadiarra da. Emakume honek baina, musikarako don berezia (halako gaixotasuna dutenetan ohikoa dena) eta bizi poza mantentzen ditu. Musika askoko drama.\nJaialdietan sari ugari jasotako -haien artean Valladolideko Seminci jaialdiko publikoaren saria- “Short Term 12” filma Estatu Batuetako adingabekoen zentro itxi batean girotzen da. Drama adeitsua bilatzen duenarentzat, esan beharra dago film hau modu goxo eta digerigarrian dagoela kontatuta. Gogorrago azaldu behar gara eutanasiari buruzko gaia lantzen duen “Miel” film italiarraren aurrean. Valeria Golino aktoresa izatetik zuzendari izatera igaro, eta hau du bere lehen filma. Sari asko jaso ditu film honek ere, eta balioen saria jaso zuen Cannes-eko zinemaldian. Gauean, Andrzej Wajda Poloniako zuzendari beterano eta prestigiotsuaren filma egongo da ikusgai: “Walesa, La esperanza de un pueblo”. Nobel Saria eskuratu zuen eta lehendakari izan zenari buruzko biopic-a.\nErrusiar kolektibo feministari buruzko filma da “Pussy Riot : Una plegaria punk”. Sundance jaialdian garaile atera zen dokumentalen sailean. Lantzen duen gaietik jokoa atera daiteke. Honen ostean, formagatik baino gehiago gaiagatik interesgarria den dokumentalaren txanda da.“The Unknown known ”. George W. Bush-en defentsa idazkari izan zen Donnald Rumsfeld-i buruzko dokumentala.\n“Echevarriatik Etxeberriara”, “Los inocentes” -egun hauetan Atlantida Film fest-en ikus daiteke- beldurrezko filmean parte hartu ondoren, Ander Iriartek zuzendari gisa egin duen lehen filma da. Interes zinematografikotik haratago doa film honen hautaketa, izan ere, hemen, Donostian, balio berezia izan dezakeen filma da. Horrela, euskal gatazkaren gaia premisa bitxi batetik lantzen du Oiartzuarrak soilik baitira hemen azaltzen direnak. Gisa honetan, ikuspuntu ezberdin bat lortu nahi izan du Iriartek.\n“Tales from the Organ Trade” organoen trafikoen gaia lantzen duen eta telebistarako egina izan den dokumentala da. David Cronenberg zuzendari misteriotsua da narratzailea. Sight & Sound aldizkariaren arabera, “The Selfish Giant” 2013ko 10 film onenen artean kokatzen da. Cannes-en eta beste hainbat zinemaldietan saria lortu du. Oscar Wilde-ren kontakizun homonimoan dago oinarrituta. Lehiaketako film interesgarrienetako bat izan daiteke, eta adi, dohainik da.\nPalestinako gatazka lantzen duen “Omar” filmak itxiko du zinemaldia. Oscar sarietarako hautagaia izan den lehen film palestinarra da. Horretaz gain, hainbat sariren irabazle ere bada; hainbat sari eskuratu zituen Berlinen eta atzerriko film onenaren urrezko globoa ere eskuratu zuen. Donostian ezaguna den Hany Abu-Assad- en azken filma da. Ezaguna diot, duela urte batzuetako Zinemaldian haren “Paradise Now” filma izan genuelako ikusgai. Film zaila izateaz gainera, thriller hunkigarria izango da.


Biolur Ate Irekien jardunaldia igande honetan izango da | El Diario Vasco\nAlto-urolaBiolur Ate Irekien jardunaldia igande honetan izango da\nBiolur Ate Irekien jardunaldia igande honetan izango da\nEkologikoa. Produktu ekologikoak Itsasoko baserrietan. / GALILEA\nEkintza honekin lotuta bisita gidatutak, tailerra eta dokumentalak egongo dira larunbatean, egunean zehar, herrian\nMIRYAM GALILEAITSASO. Miércoles, 25 octubre 2017, 10:33\nNekazaritza Ekologikoaren ate irekien jaia Itsason ospatuko da aurten, asteburuan zehar (bai larunbatean eta baita igandean ere) adin desberdinetara egokitutako ekintza ugari aurrera eramango direlarik.\nAurten Biolurrek, Gipuzkoako Nekazaritza ekologikoa sustatzeko Elkarteak, gure herria aukeratu du Ate Irekien jardunaldia urriaren 29an, igandean, ospatzeko. Hori dela eta, ospakizun honen ildoan eta itsasoarrek bertako baserriak eta ekoizpena ezagutzeko aukera izan dezaten, larunbatean, urriak 28, egitarau dotorea prestatu dute Udaletik.\nBeraz, larunbat arratsaldean hasiko da martxa, hasteko lau baserritara bisita eginez. Arratsaldeko 15:30ean Itsason elkartu eta Mandubi-Zahar, Goiti, Urkulegi eta Hariztizabal baserriak bisitatuko dituzte interesdunek.\nBisita amaitu eta 16:00etatik 19:00ak bitartean herriko gaztetxoentzat pasta eta ogi tailerra aurrera eramango da Hariztizabalen.\nEguna ederki amaitzeko, 20:00etatik aurrera Goieko haragia dokumentalaren emanaldia izango da Ostatuko jangelan. Ondoren, Ostatuan Manuk prestatutako pintxo-potea hasiko da, herriko produktuekin egindakoa noski.\nHurrengo egunean, urriaren 29an, plazan karpapean, Biolur Ate Irekien Jardunaldia izango dugu: produktuen dastaketa, bisitak eta bestelako ekintzak ere izango dira nahi duten guztientzat.\nGoizeko 10:30ean hasiko dira ekitaldiak, bertaratutako guztiei ongi etorria eman ondoren baserrietara bisita gidatuk egingo direlarik. Oraingoan Urteaga-Urkulegi (baratza, fruta eta behiak) eta Goiti (okindegia) hobeto ezagu-tzeko aukera izango dute bisitariek. Goitin gainera, haurrentzako tailerra aurrera eramango da.\nEguerditik hasi eta bazkaltzeko ordura arte produktu dastaketa hasiko da plazan, hau baserritarren azalpenekin aurrera eramango delarik. Produktuen artean gazta, haragia, ogia, marmeladak...\nGoizean zehar ere pintxo poteaz gozatzeko aukera egongo da, bai ostatuan eta baita prestatutako txoznan ere.\nArratsaldeko 14:30ean bazkari herrikoia hasiko da Itsasoko plazan. Eskainiko den menua paella ekologikoa, postrea eta kafea izango dira. Helduek 12 euroren truke bazkalduko dute eta haurrek 6 euro ordainduko dituzte.\nBazkaria amaitu eta arratsaldeko 18:30ak arte luzatuko da festa giroa, musika faltako ez delarik.\nHalloween eskea Iburren esku «Me hubiese gustado ganar con la fotografía de la ermita de Antigua»


Erretreten erreformaren kontrako aldarria berriz ere Baionako karriketan | Ekonomia | KAZETA\nErretreten erreformaren kontrako aldarria berriz ere Baionako karriketan\nBeste behin ere, hainbat arlotako langileak Baionako karrikara atera dira erretreten erreformaren kontra protesta egiteko. Orotara, 1.900 bat lagun batu ditu otsailaren 6an antolatutako manifestazioak.\nKazeta|2020/02/06|0 iruzkin Eguneratua:\nHainbat manifestarik flashmob batean parte hartu dute manifestazioa abiatu aitzin. ©Guillaume Fauveau\nBi hilabete irauten duen mobilizazioa da. Abenduaren hasieran abiatu eta oraingoz sindikatuak zein langileak karrikara ateratzen ari dira Emmanuel Macroni erretreten erreforma bertan behera utz dezan eskatzeko. Otsailaren 6 honetan, hainbat hedabideren arabera, 1.900 pertsona inguruk Baionako geltokitik 10.30ean abiatu den manifestazioan parte hartu du.\nEmazteak protagonistak izan dira ostegun honetan Baionako karrikak zeharkatu dituen mobilizazioan. Hainbat manifestarik flashmob batean parte hartu dute umorea eta aldi berean aldarrikapena ardatz harturik. Dantza eta koreografiaren bidez, emazteek lan munduan pairatzen duten egoera salatu dute.\nEmazteak lehen lerroan kokatu dira otsailaren 6an antolatutako manifestazioan. ©Guillaume Fauveau\nHoriez gain, trenbideetako langileek, irakasleek, erretretadunek eta industria guneko langileek ere parte hartu dute protestan. Mobilizazioari eusteko borondatea erakutsi dute, Gobernu frantsesak legea baztertu arte.\nMilaka pertsona bildu dira otsailaren 6an Baionan antolatutako manifestazioan. ©Guillaume Fauveau\nGoizean goizetik, lizeoetako erreformaren kontra, Louis-de-Foix lizeoan mobilizazioa abiatu da. Irakasle zein ikasleek elkarretaratze batean parte hartu dute.\nGaurko greba mugimenduak Biarritzeko aireportuan ere eragina izan du. Kontrolatzaileak greban direnez, zerbitzua ez da ziurtatua izan otsailaren 6an. Abiatze eta heltze guztiak bertan behera gelditu dira, zazpi hegalaldi orotara. Hain zuzen, hauetako lau ziren Biarritzetik ateratzekoak eta beste hiru iritsi behar ziren. Arratsaldean, segida hartuko duen lan taldeak mugimenduaren jarraipena erabakiko du.


Game Partiduen axola! Online. Play for free\nGame Partiduen axola!\nPlay jokoa Partiduen axola! Online:\nGame Description Partiduen axola!\nLiburu asko irakurri eta galdera edozein erantzun ahal izango. Orain ezagutza-maila egiaztatu ahal izango dugu eta jarri hildako amaiera horietako bat. Galdera batzuk irakurri eta ez du uste luze erantzun. Galdutako bada, erantzuna izango okerrak bezala kontatutako da. Justices denbora librea minutu batzuk galdetegi osoan. . Play jokoa Partiduen axola! konektatuta.\nTekniko jokoa Partiduen axola! ezaugarri\nGame Partiduen axola! gehitu: 28.04.2014\nJokoaren tamaina: 4.14 MB\nJokoa jokatzen: 515 aldiz\nBezalako jokoa Partiduen axola! Jokoak\nDeskarga jokoa Partiduen axola!\nEmbed Joko Partiduen axola! zure web orrian:\nJokoaren txertatu Partiduen axola! zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Partiduen axola!, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Partiduen axola!-rekin, baita ere, jokoa jokatu zen:


Gose eta NX taldeek joko dute gaur gauean Oñatiko Gaztelekuan - Oñati - Goiena.eus\nGose eta NX taldeek joko dute gaur gauean Oñatiko Gaztelekuan\nJon Moñux 2014-04-11 11:43\nGoseren bosgarren lanaren argazki promozionala.\nKontzertua 22:30ean hasiko da eta bost euroan egongo dira sarrerak.\nOrain dela zazpi urte inguru jo zuen azkenekoz Gose taldeak Oñatin. Gaur gauean, berriz, talde arrasatearraren musika saioa entzuteko aukera izango dute oñatiarrek. Hauekin batera, Iruñetik datorren NX taldeak ere kontzertua eskainiko du herriko Gaztelekuan.\n2012an aurkeztu zuen azkenengo diskoa Gosek, Gose IIIII izenekoa. Taldearen bosgarren diskoa da, eta oraingoan ere, trikitiaren trataera modernoa, punkaren jarrera eta elektronikaren ukituak nahasten jarraitzen du Ines Osinaga, Iñaki Bengoa eta Osoron kideek osatutako talde debagoiendarrak.\nAzken urteotan euskal musikagintzak emandako talderik arrakastatsuenetako bat bilakatu da Gose, eta hainbat kontzertu eskaini dituzte Euskal Herritik kanpo ere.\nNX boskoteak, berriz, rock indartsuan oinarritutako musika dakar, baina metal doinuetatik punkera doazen soinuekin ere nahasten dituzte beraien kantuak. Itziar da taldeko abeslaria eta bereak dira ere abestien letrak. Hainbat kezka eta gogoeta azaleratzen dira musika talde nafarraren obretan, hala nola, pobrezia, kapitalismoa, emakumeak edota errespetuaren gaiak.\nNX taldea berria izan arren, kideak ez dira hasiberriak musikaren munduan. Izan ere, taldekide asko Anorexia proiektuan sartuta egon dira aurretik.


Txakrak. Sarrera - Yoga ezagutuz\nYoga ezagutuz | 2020-08-07 19:02\nTxakrei buruz idazten hastea asko kostatu zait. Zaila egiten zitzaidan zer diren adieraztea. Txakrei buruz 1. aldiz entzun nuenean nahiko harrituta gelditu nintzen ni neu, txakra horiei buruzko informazioa nere buruko zein artxibotan gorde ez nekiela. Horregatik, pentsatzen nuen beste jende askori ere berdina gertatuko zitzaiola eta honengatik txakrei buruz ezer esan aurretik egokia iruditzen zait aipatzea Ekialde urruneko jakintza bat dela eta han bizitzari eta osasunari buruzko beste ikuspegi bat dutela. Txakrei buruzko gauzak hobeto ulertzeko mendebaldetarrok dugun ikuspegi "zientifikoa" zabaltzea komeni da, guk ikusten ez ditugun gauza batzuk ere errealitate izan daitezkeela ulertu ahal izateko.\nZientziak odol zirkulazioa edo nerbio sistema ikusi eta neurtu ditu. Ekialde urruneko jakintzak dioenez gure gorputzean begi bistaz ikusten ez den energia zirkulazio bat dago: Txinako kulturak meridianoak aipatzen ditu eta meridiano horietan eragiteko akupuntura erabiltzen du.\nIndiako kulturan "nadi"-ak aipatzen dira. Nadiak energia mugitzeko bideak edo kanalak dira, begibistaz ikusezinak, eta txakrak nadiak gurutzatzen diren puntuak. Zenbat eta bide gehiago gurutzatzen den puntu horretan txakra haundiagoa izango da.\nGure gorputzean txakra asko daude, haundiagoak edo txikiagoak, baina ezagunenak gure bizkarrezurrean kokatzen diren 7 txakra nagusiak dira.\nTxakra hitzakkurpila esan nahi du eta txakretan gertatzen da energiaren pilaketa, transformazioa eta banaketa.\nLehen aipatutako nadi edo energia bideetako batzuk gure gorputzean daude zirkuito bat osatuz. Honez gain, badirudi gorputz fisikoaren gainetik beste energia-zirkuito batzuk kokatzen direla bata bestearen gainean geruzak osatuz. Geruza desberdinetan gorputza inguratuz dauden energia-maila ezberdin horiek "aura" osatzen dute.\nEnergia-zirkuito edo geruza horien arteko lotura eta pasagunea lirateke 7 txakra nagusiak.\nGure gorputzean energiak ezin badu behar den bezala zirkulatu, puntu batean blokeatuta gelditu daiteke eta blokeo horrek denbora asko irauten badu gaixotasun bat agertu daiteke bertan. Kudeatu gabe utzitako emozioek adibidez, blokeo asko eragiten dizkigute.\nGure gorputzeko nadi garrantzitsuena bizkarrezurrean kokatzen da eta "shushuma" izena du. Bere inguruan beste bi nadi garrantzitsu kiribiltzen dira "Ida" eta "Pingala".\nHurrengo batean 7 txakra nagusiei buruz hitzegingo dugu.


'Ahobizi' eta 'Belarriprest' - - Goiena.eus\nEstepan Plazaola 2018-11-30 07:38\nEzin errezeta hoberik proposatu.\nEuskararen alde gauza asko egin litezke, baina ez dago hori baino oinarrizkoagorik: hitz egin. Hori gabe, jai du edozein hizkuntzak.\nEta horixe proposatu digu Euskaraldiak: egin euskaraz eta eskatu besteei euskaraz egiteko. Utzi lotsak, konplexuak eta aurreiritziak eta egin euskaraz. Alboratu nagiak eta aitzakiak eta jardun euskaraz. Hain sinplea eta aldi berean hain nekeza gertatzen zaiguna. Eta hori bultzatzen jardun dugu euskara teknikariok aurtengo urtean buru-belarri.\nHamaika eguneko ariketa da Euskaraldia, eguneroko lasterketarako entrenamendua. Bergaran 3.400 herritarrek eman dute ariketan parte hartzeko izena: 2.800 Ahobizi-k eta 600 Belarriprest-ek. Izena emateko aukera zutenen %35 inguruk. Adin-tarte batzuetan, izena emateko aukera zutenen erdiak baino gehiagok. Kopuru aldetik, espero izandakoa baino nabarmen emaitza hobea.\nBaliteke, hala ere, guk nahi beste txapa kalean ez ikustea. Neguko jantzi-aldaketa ugariek, txapa zenbait jantzitan jartzeko zailtasunak… ikusgarritasuna kendu diote ekintzari. Txapa asko dabiltza txaketa eta txamarra azpietan gorderik.\nBaina txapa Euskaraldian bide da, eta ez helburu, eta bagenuen hasieran horrekin lotuta beldur bat: jende asko "txapa bistan eta euskara ezkutuan" ibiliko ez ote zen. Eta esango nuke alde horretatik balorazioa guztiz positiboa izaten ari dela: milaka lagunek, baita Euskaraldian apuntatu ez diren askok ere, entrenamendua serio hartu dutela. Euskaraldiak aspaldi ez bezalako ilusioa eta gogoa piztu duela herritarrongan, aspaldi ez bezalako inplikazioa enpresetan, elkarteetan, eskoletan, dendarietan…\nHorregatik, eskerrik asko, Belarriprest; eskerrik asko, Ahobizi.


Nola egin tenpura on bat | Consumer\nNola egin tenpura on bat\nTenpura onaren oinarria osagaiak prestatzea eta horiek estaltzen dituen orea egitea da.\nIrudia: C Nebraska\nTenpura sukaldaritza-teknika japoniar bat da. Barazkiak, haragi zuriak edo itsaskiak azkar frijitzen dira, eta erraz egiten da. Hala ere, oso erraza izan arren, ez da beti ondo ateratzen etxean egiten saiatzen garenean. Batzuetan, elikagaiak gordinik, gogorrak edo urtsuak geratzen zaizkigu. Beste batzuetan, estaldura desegiten da edo ez du pieza osoa estaltzen. Zein da akatsa? Zer hartu behar dugu kontuan horrelako ezer gerta ez dadin? Urrats guztiak zaintzea funtsezkoa da asmatzeko, osagaiak prestatzetik hasi eta olioaren masa eta tenperaturaraino. Ondoren, trikimailu praktikoak eta aholkuak emango ditugu tenpura ona egiteko.\nTenpura ona egiteko trikimailu praktikoak eta aholkuak\nTenpura bezalako frijituak, irin-masa dutenak, azkarrak dira: elikagaiaren gainazala leuntzeko behar dena, kanpoko masa kurruskaria gera dadin eta barrualdeak zapore guztia gorde dezan. Hala ere, elikagai gogorregiak edo urtsuegiak frijitu nahi ditugunean, baliteke errezeta ondo ez ateratzea. Batzuetan, tenpura kurruskaria da, baina elikagaia gordin eta gogor geratzen da, edo, aitzitik, urdun mantentzen da eta masa hondatzen du, ez baita iristen elikagai guztia arrautzaztatzeko. Horregatik, tenpura on bat egiteko oinarria frijitu nahi dugunaren aurretiko plangintza da.\nTenpuran frijitzen diren produktuek delikatuak izan behar dute, mokadu baten tamainakoak, hala nola, arrain-zatiak, txibiak, ganba-kolak edo barazki oso meheak. Barazkien kasuan, zorroak edo azenarioak kasu, garrantzitsua da lehenago galdarraztatzea, gordinaren gogortasuna kentzeko eta ondo xukatzeko, ur-soberakina kentzeko. Beste barazki bigunago batzuek, hala nola tipulinek, kalabazinek, perretxikoek edo piperek, ez dute aldez aurreko pausorik behar. Halakoetan, barazkiak oso fin moztu behar dira. Perretxikoetarako, txikienak osorik erabiltzen dira, eta handiak, xerratan.\nMasa. Frijituko diren elikagaiak prest daudenean, tenpura egiten da. Horretarako, bi arrautza-gorringo erabiltzen dira, zotzekin apurtzen direnak, eta ia izoztutako ur-ontzi batean isurtzen dira. Horrela, krema ez oso uniformea eratuko da. Hurrengo pausoa irin- eta ur-neurri bera hartzea da, eta sake-ukitu bat, halakorik izanez gero. Dena nahasten da, baina asko nahasi gabe, oso alderdi garrantzitsua.\nGehiegi mugiarazi beharrik ez izateak azalpen bat du: masa “liga” har dezan saihestea, hau da, masa elastiko gera ez dadin. Halako masa bat erabiltzen bada janari bat arrautzaztatzeko, frijitzean, estali gabeko eremuak utziko ditu. Gehiegi nahasi gabe, pikor txikiak dituen masa bat lortuko da (ez du axola), eta, nolabaiteko trinkotasuna duenean, gatz-puntuan jarriko da (limoi-birringailua edo baratxuri-birringailu eta perrexil xehatu pixka bat ere erabil daiteke). Puntu honetan garrantzitsuena da aurreikustea zer saltsarekin lagunduko den tenpura mahaian. Soja-saltsa oso gazia erabiltzen bada, ez zaio gatza botako tenpurari gehiegi ez galtzeko.\nFrijitzeko unea. Orea prest dagoenean, banan-banan sartuko dira frijituko diren osagaiak. Frijitzeko, zartaginean olio bero ugari bota behar da, 200 ºC inguruko tenperaturan. Gorritzen direnean -minutu baten buruan, gutxi gorabehera–, sareta-apar batekin ateratzen dira, olio gehiena xukatzeko, eta frijituak sukaldeko papera duen erretilu batean jartzen dira, eta han pausatzen dira. Horrela, lehenago xukatu ez den frijitzeko olioa orain aterako da.\nAmaitzeko, jakiak saltsekin zerbitzatzen dira. Saltsa gazi-gozoa, soja-saltsa, maionesak eragindako saltsaren bat edo jengibrez aromatizatutako saltsa izan daiteke.\nbarazki-tenpura etxeko tenpura tenpura


Berdura kremak: osasungarriak... baina adi gatzari Cremas de verduras: saludables... si vigilamos la sal | Revista - Part 2\n: Olioak eta gantzak\nAztertu ditugun produkturik gehienek (17k, hain zuzen) oliba olio birjina estra daramate, gehienek %1eko proportzioan, nahiz eta Gallina Blanca etxeko kalabaza kremak %2,5 daukan. Gauza jakina da olio hori osasungarria dela, eta, gainera, zapore ona ematen du. Beste produktu batzuek, berriz, ekilore olioa daramate, segur aski merkeagoa delako: berdura mediterraneoen kremak, landako berduren kremak eta lorategiko berduren pureak (guztiak Knorr markakoak) eta Gvtarra kalabaza kremak. Beste produktu batzuetan gurina erabili da, eta horrek zapore berezia ematen dio eta lagundu egiten du testura krematsuagoa lortzen: Knorr etxeak beirazko ontzietan dakartzan kremetan (kalabaza eta zortzi berdura) eta berdura hautatuekin osatzen duen kreman. Beste osagai batzuk ere erabiltzen dira horretarako, adibidez esne gaina, gazta eta gurin gazura (gurina egitean sortzen dena); horiek ageri dira, adibidez, Eroskiren kalabaza kreman, Knorr etxeak landako berdurekin egin duen kreman eta Anko etxearen kalabaza eta orburu kremetan. Nutrizioaren ikuspuntutik, gurina erabiltzen denean oliba olioaren edo ekilore olioaren ordez, produktu horrek kopuru handiagoetan izaten ditu gantz saturatuak, eta horiek, oro har, saturatugabeak baino okerragoak dira. Nolanahi ere, aldeak ez dira hain handiak ere kopuruak kontuan hartuta (Knorr etxeak gurinarekin egindako produktuetan, %2koa da gantz saturatuen proportzioa).\nKrema batek izaten duen testura fin eta biskatsua lortzeko, esnetik datozen elementu koipetsuak ez ezik (esne gaina edo gurina, esaterako), lodigarriak ere erabiltzen dira. Artoaren almidoia da gehien erabiltzen denetakoa, adibidez Eroski kremetan eta Gallina Blanca etxekoetan, baina beste bitarteko batzuk ere erabiltzen dira, adibidez babarrun zuriak (Gvtarra etxeko kalabaza kreman), eta patata ere bai, gure etxeetan egiten dugun bezala. Produktu batzuek kopuru handietan izaten dute osagai hori, adibidez lorategiko berdurekin egindako kremak (%16), landako berduren kremak (%15) eta zainzuri kremak (%12), guztiak ere Knorr etxekoak. Pentsa liteke kostuak merkatzeko egiten dutela hori, patata merkeagoa baita berdurak eta barazkiak baino (interes gutxiago du nutrizioaren ikuspegitik), baina gorputz handia ematen dio produktuari.\nAzken urteetan etsai gaiztoenaren parean jarri dute azukrea, eta gaur egun, produktu batean azukrea agertze hutsak zalantza eragiten du pertsona askorengan. Batzuetan, ordea, kopuru txikietan erabiltzen da osagai hori, eta ez du kezkarik eragiten osasunaren ikuspegitik. Hori gertatzen da gida honetarako aztertu ditugun kremekin, zehazki Knorr etxekoekin (salbu eta landako berdurez egina dagoenarekin) eta Eroski etxekoekin, non azukrea erabiltzen den zaporea zertxobait hobetzeko, azidotasuna arindu nahian, etxean tomate frijitua egiten dugunean bezala.\nNekazaritza ekologikoa edo jasangarria?\nProduktu batzuetan, Knorr etxeko kremetan esaterako, begetalek jatorri jasangarria dutela esaten da (ezkerrean), baina aipu hori ez du jasotzen legeak, eta, hortaz, ez da oinarritzen irizpide objektibo eta arautuetan. Beste batzuetan, adibidez Pedro Luis kremetan (eskuinean), barazkiak nekazaritza ekologikotik datozela esaten da, eta hori bai, hori arautua dago, zehazki 2018/848 Araudian, zeinak zehaztu egiten dituen zer-nolako baldintzak bete behar diren produktu bati etiketa hori jarri ahal izateko (adibidez, fitosanitario gutxi batzuk erabiltzeko aukera ematen du, ohiko nekazaritzan baino gutxiago).\nJoan aurreko orrira: « Berdura kremak: osasungarriak... baina adi gatzari\nIr a la página siguiente Nutrizio arloko osaera. Nola interpretatu? »


Kronikak – Taxoareko Hitza\nContinue reading “Kolpetik esnatu da” →\nContinue reading “Pauso bat gertuago” →\nContinue reading “Mirari baten beharrean” →\nContinue reading “Pragmatismoaren bidetik” →\nContinue reading “Horrela igo nahi al du?” →\nContinue reading “Eskerrak irabazi duen” →\n3 otsaila, 2018 3 otsaila, 2018 Eñaut Agirrebengoa Apaolaza\nZapore mikatzeko puntua bildu zuen atzo Osasunak Rayoren aurka, Sadarren. Aurkaria baino gehiago izan zen bigarren zatian, baina garesti ordaindu zuen lehen zatiko jarrera kontserbatzailea. Hala, beste atzerapauso bat eman zuen Lehen Mailara igotzeko borrokan.\nEñaut Agirrebengoa Apaolaza (@eagirrebeng) | 2018-02-03\nContinue reading “Lanak erdizka, berriro ere” →\nIhes egin dio lidergoak\n29 urtarrila, 2018 29 urtarrila, 2018 Eñaut Agirrebengoa Apaolaza\nMerezitako porrota jaso zuen Osasunak Alcorazen, Huesca liderraren kontra (1-0). Aurkaria baino gutxiago izan zen partidaren fase gehienetan, lehen zatian batik bat. Oierren akats larri baten ondorioz iritsi zen Huescaren gola. Lidertza hamaika puntura urrundu zaie gorritxoei.\nEñaut Agirrebengoa Apaolaza (@eagirrebengoa) | 2018-01-29\nDavid Rodriguez aho bete hortz, Osasunak aukera garbi bat huts egin ondotik. (Arg: LFP)\nContinue reading “Ihes egin dio lidergoak” →\nAurreko bagoian berriro\n22 urtarrila, 2018 22 urtarrila, 2018 Eñaut Agirrebengoa Apaolaza\nOsasuna bide onera itzuli zen atzo, Cultural Leonesari 2-1 irabazita. Ez zuen partida ikusgarririk jokatu, baina hiru puntuak patrikaratu zituen Merida eta Lassoren golei esker. Atzoko garaipenaren ondotik, gorritxoak promozio postuetara itzuli dira.\nEñaut Agirrebengoa Apaolaza (@eagirrebeng) | 2018-01-22\nContinue reading “Aurreko bagoian berriro” →


NOLA SORTU VK APLIKAZIOA - VKONTAKTE - 2019\nNola sortu VK aplikazioa\nVKontakte sare sozialaren komunitatea garatzeko, publizitate egokia behar du, hau da, ezaugarri bereziak edo erreferentzien bidez egin daitezke. Artikulu honetan, talde horiei buruz hitz egin dezakezuen metodoak aztertuko ditugu.\nVK-ren bertsio osoa hainbat metodo eskaintzen ditu, eta bakoitzak ez ditu elkar esklusibatzen. Hala ere, ez dugu ahaztu behar edozein iragarki ongi geratzen dela gogaikarria bihurtu arte.\n1 metodoa: taldeko gonbidapena\nEzaugarri estandarren artean jotzen den sare sozialean, publizitatea sustatzen duten tresna asko daude. Funtzioarekin gauza bera gertatzen da. "Gonbidatu lagunak", publikoaren menuan aparteko elementu batetik eratorritako eta zehatz-mehatz deskribatu dugu gure webguneko beste artikulu batean.\nGehiago irakurri: Nola gonbidatu VK taldera\n2 metodoa: Aipatu taldea\nMetodo honen kasuan, birbidalketa automatikoa sor dezakezu zure profileko horman, komunitateari lotura bat utziz sinadura batekin eta taldeko jarioan. Era berean, taldearen horman berriro argitaratzeko, administratzaile-eskubideak eduki behar dituzu publikoan.\nIkusi ere: Nola gehitu kudeatzailea VK talde bati\nIreki menu nagusia "… " eta hautatu zerrendatik "Esaiozu lagunak".\nOharra: eginbide hau talde irekietan eta orri publikoetan bakarrik dago erabilgarri.\nLeihoan "Bidali erregistroa" hautatu elementua Lagunak eta harpidedunakBehar izanez gero, gehitu iruzkin bat dagokion eremuan eta sakatu "Partekatu erregistroa".\nOndoren, sarrera berri bat agertuko da zure profileko horman komunitatearekin lotura duen esteka batekin.\nKomunitateko administratzailea bazara eta beste talde baten horman iragarkia jarri nahi baduzu, "Bidali erregistroa" ezarri markatzailea elementuaren aurrean Komunitateko harpidedunak.\nGoitibeherako zerrendatik "Idatzi komunitatearen izena" hautatu nahi duzun publikoa, lehen bezala, gehitu iruzkin bat eta egin klik "Partekatu erregistroa".\nOrain gonbidapena hautatuko taldearen horman kokatuko da.\nMetodo hau, aurrekoaren antzera, ez luke arazorik sortuko.\nPublikoki mugikorrerako aplikazio ofizialean jendeari modu bakarrean kontatu dezakezu, lagunak zuzentzeko gonbidapenak bidaliz. Beharbada hori bakarrik da komunitate motan. "Taldea"eta ez "Orrialde publikoa".\nOharra: Bi talde irekiak eta itxiak gonbidapena bidaltzea posible da.\nIkusi ere: Zer taldea bereizten du VK orrialde publikoarekin\nPublikoaren orri nagusian eskuineko goiko izkinan klik egin ikonoan "… ".\nZerrendatik atal bat hautatu behar duzu "Gonbidatu lagunak".\nHurrengo orrialdean, bilatu eta hautatu nahi duzun erabiltzailea, behar izanez gero, bilaketa sistema erabili.\nDeskribatutako ekintzak amaitzean, gonbidapena bidaliko da.\nOharra: erabiltzaile batzuek taldeentzako gonbidapenak mugatzen dituzte.\nHautatutako erabiltzaileak alerta bat jasoko du jakinarazpen sistemaren bidez eta dagokion leihoa atalean agertuko da "Taldeak".\nZailtasun edo galderen kasuan, jar zaitez harremanetan gurekin iruzkinetan. Eta artikulu hau amaitzen ari da.


Wilderrek egingo lukeen bezala: 'Blue Jasmine' (2013)\nEtxerik gabe, lanik gabe, dirurik gabe… Jasmine San Frantziskora mugituko da, ahizparen etxera. Ginger (Sally Hawkins), Jasminen kontrakoa da. Langilea da, bere bizitzan ez dago aberastasun ez glamourrik, duenarekin konformatzen da, eta nahiko pozik bizi da. Chili bere mutilaguna da (Bobby Cannavale), erraz haserretzen den gizon nahiko bipolarra. Jasminek beti ahizpa baino hobeagoa dela pentsatu du, arrakasta lortu baitu. Beti gutxietsi du, eta beraren ustez, Gingerrek ez ditu indar nahikoak jartzen arrakasta ala bizitza hobeago bat lortzeko (“gltzaileak aukeratzen dituzu, hori baino ez duzula merezi sinesten duzulako” esaten dio Gingerri). Erlazio eta planteamendu honek ‘A streetcar named desire’ pelikulan pentsarazi dit. Gingerrek ez du estatus soziala bilatzen, zoriontsu izan nahi du besterik ez. Behin ahizparen etxean instalatuta, Jasminen iragana ezagutuko dugu, eta bere egoera latzaren arrazoia zein izan den.\n‘Blue Jasmine’n pelikulan gezurrak, korrupzioa, berekoikeria, materialismoa eta errudun sentimendua aurkitzen ditugu. Flashback-etan oinarritutako egitura bikain funtzionatzen du, guzti hori protagonistaren nondik norakoak hobeto ezagutzeko: Jasmine, bakarrik hitz egiten hasi den eta antsietatea kontrolatzeko pilulak hartzen dituen emakumea (“ez du soilik porrot egin, guztiz zoratuta dago” dio Gingerrek).\nJasmine pertsonaia konplexua da. Bere bizitza gezurretan oinarritzen da, bere izenean topatzen dugu lehen gezurra. Tontakeria bat izan daiteke, baina bere benetako izena Janet da, ez Jasmine. Bere gizarte klasea duen pertsona batentzat Jasmine bezalako izena interesgarriagoa zela pentsatu zuen, eta horregatik aldatu zuen. Besteen gainetik nabarmentzeko jaio zen Jasmine, bere pertsonaia guztiz sinesten du. Senarrak emandako edozein paper sinatzen du lasai-lasai, galderarik egin gabe. Noski, ustezko ezjakintasun hori garesti ordainduko du gero.\nBere bizitza “hondoratzen” hasten denean, Jasmine errudun sentitzen da, guztiz galduta dago, bakarrik. Guztia galduko du, baina ez soilik aspektu materialean. Bere lagunek ez diote kasurik egingo. Ingurukoentzat Jasmine ez da senarraren negozioek eragindako arazoen biktima, ingurukoen porrotaren errudun bakarra dela pentsatzen dute.\nBera zoriontsu zen. Guztia galtzen duenean, bizitza osoa eraikitzen daraman “pertsonaia” galduko du ere, nolabait bere identitatea galduko du. Orain zerotik hasteko unea da. Bere harropuzkeria izango da gainditu behar duen lehen oztopoa. Emakume independente bat izaten saiatuko da. Bere aurreko estatusera bueltatzeko aukera duenean akats berdina egingo du: bere bizitza gezur baten gainean eraikiko du.\n‘Blue Jasmine’ gaur egungo gizartearen isla da: korrupzioa, materialismoa, irudiaren garrantzia, gezurra, berekoikeria… Pelikularen gidoiak egitura ona du: kritikoa da, flashbackak ongi sartuta daude eta protagonista bikaina da. Cate Blanchetten lana pelikularen gauza aipagarrienetako bat da: urduria, izerditsua, begirada galduta du… Aurrera egin baino, pixkanaka hondoratzen doa. Tragikomedia oso bat, entretenigarria, elkarrizketa onekin eta aktore lan nabarmenekin. Allen on bat.\nEgilea naiara_glez en 17:09


barren.eus - Telefono mugikorrak erabiltzeko ikastaroa emango diete ikasleek erretiratuei\nTelefono mugikorrak erabiltzeko ikastaroa emango diete ikasleek erretiratuei\nArgitaratua: 2019-04-11 13:52\nTelefono mugikorrak erabiltzeko oinarrizko ikastaroa antolatu du Elgoibarko Jubilatuen Biltokiak. Ikastaro berezia izango dela nabarmendu dute antolatzaileek, irakasleak Elgoibar Ikastolako eta Elgoibarko Institutuko ikastetxeko ikasleak izango direlako.\n"Iloba gazteak aitita-amamei erakusten", halaxe aurkeztu dute ubilatuen Biltokiko zuzndaritzakoek antolatu nahi duten ikastaroa. Esperientzia berria eta ezhoikoa izago dela zehaztu dute, izan ere telefono mugikorrei buruzko aholkuak emateko gaur egungo gazteak direla egokienak zalantzarik ez dute. "Halaxe erakutsi ziguten duela egun batzuk Elgoibarren egin zen Kultura Digitalare Astean. Orduan ere ikasleak izan genituen irakasle eta teknologiekin duten trebetasuna erakutsi eta irakatsi ziguten", azaldu dute.\nTelefono mugikorrak erabiltzeko ikastaroa eman nahi dute orain, Elgoibar Ikastolako eta Elgoibar BHI Institutuko ikastetxeko ikasleen laguntzaz. Ikastaroaren egutegia antolatzeko eta zenbat "aholkulari" beharko dituzten jakiteko, baina, komeni zaie jakitea zenbat jubilatu daden parte hartzeko prest.


BERTON BERTOKOA archivos - Page 2 of 4 - Zabalarra IGE\nBERTON BERTOKOAREN BILERA IREKIA\n2019-01-21\tZabalarraIGE\tNo Comments ALBISTEAK, BERTON BERTOKOA\nZabalarrako Berton Bertokoa mugimenduari buruz JAKIN BEHAR DUZUN GUZTIA argitzeko bilera: eskolako jantokiaren egoera, elikagaiak eta janaria, sukaldearen eskaera… Hurbildu zaitez!!\nBERTON BERTOKOAREN BIDEOKLIPAREN AURKEZPENA DURANGOKO AZOKAN\nZURE SEME-ALABEN ELIKADURAK ARDURATZEN BAZAITU… HAU DA ZURE TALDEA!\nDurangaldeko hainbat eskola publikotako guraso talde batek osatzen dugu: Zabalarra, Landako, Iurreta, Atxondo, Abadiño, Matiena, Berriz, Zaldibar, Mallabia, Zornotza eta Elorrio. Gure seme-alaben etorkizuna zaindu eta hobetzeko helburuaz batu gara eskoletako jantokietan ezarri diguten ereduan aldaketa bat sustatu nahian. Nahiz eta eskola bakoitza desberdina izan gure beharrak eta helburuak oso antzerakoak dira, horregatik, aldarrikapen adostua, partehartzailea eta praktikoa dira gure nortasunaren seinale.\nZEINTZUK DIRA EKIMENAREN HELBURUAK\nUmeek osasuntsu jan dezatela\nBertoko elikagaiak, sasoikoak eta kalitatezkoak jan ditzatela nahi dugu.\nEskolan bertan sukaldatu dadila\nTokian sukaldatzen diren elikagaiek bere propietateak mantentzen dituztelako.\nJantoki zerbitzua duintzea\nZerbitzu bat izatetik gune hezitzaile bat izatera pasa dadila, era berean langileen lan baldintzak hobetuz.1234578\nGure eskualdeko jasangarritasuna\nGure jantokietan era naturalean hazitako elikagaiak nahi ditugu, lehen sektorea eta tokiko ekonomiaren alde apostua eginez.\nZEINTZUK DIRA 2018-2019 IKASTURTERAKO ESKAERAK ZABALARRAN\nEskatutako sukaldea egitea.\nGure eskolan bertoko produktu eta ekoizleak ezagutaraztea.\nJantoki batzordeari behar zaion garrantzia ematea.\nKatering enpresak ematen duen zerbitzuan hobekuntzak negoziatzea.\nZabalarrako taldea hilean behin batzartzen gara eta eskolarteko taldea ere. Gogoa duen jendea behar dugu, hurreratu zaitez! (Isa 657771670)\nBERTOKO PRODUKTUEKIN ASKARIA 1€ren truke\n2018-05-27\tZabalarraIGE\tNo Comments BERTON BERTOKOA\nMaiatzaren 29an, asteartea, arratsaldeko 4retatik aurrera, eskolako patioan, bertoko produktuekin egindako askaria eros dezakezu seme-alabentzat.\nEkimen hau Berton Bertokoak bultzatuta dago, IGEren laguntzarekin eta inguruko produktoreek ekarriko dizkiguten bertoko ekoizpeneko lehengaiei garrantzia emotea da helburua.\nHonela, euro bakar baten truke, hurrengo produktuak dasta ditzakezu: ogi artisau puzketa (Patxikobaso, Iurreta), urdaiazpikoarekin (Basatxerri, Elorrio) edo gaztarekin, gehi jogurta (Errotik, Amorebieta).\nHonetaz gain, nahi duten neska-mutilek sasoi honetako fruta brotxeta egin dezakete askaria borobiltzeko.\nArgazkien eta bideokliparen ikustaldia\nJantokietako batetan, eskolan bertan grabatu zen Sukalde bat jantokian bideoklipa ikusgai egongo da eta jantoki ordutegiko hainbat argazki ere. Halanola, aurrera eramango diren ekintza ezberdinak auto-finantzatzeko, proiektuaren kamiseta piratak salgai egongo dira.\nBERTON BERTOKOA BIDEOKLIPA ETA ‘MAKING OF’\n2018-05-02\tZabalarraIGE\tNo Comments BERTON BERTOKOA\n‘Berton Bertokoa’ ekimenak bere bideoklipa aurkeztu du eta dakizuenez bideokliparen zati bat Zabalarra Eskolan grabatu zen.\nBideoklipa zoragarri geratu eta guk zoragarri pasatu genuen grabazioan.\nHamen daukazue bideoklipa eta ‘Making Of’-a\nBIDEOKLIPAREN GRABAKETA ZABALARRAN\n2018-03-20\tZabalarraIGE\tNo Comments BERTON BERTOKOA\nBerton Bertokoa ekimenetik lanean jarraitzen dugu!\nDurangaldeko alderdi politiko guztien atxikimendua jaso ondoren, orain katering enpresen txanda da. Aste Santutik aurrera, astean behin, bertoko eta sasoiko elikagaiak sartzeko eskariarekin.\nBestalde, epe laburrrean sukaldea jartzearen eskaria gauzatuko dugu, bai Eusko Jaurlaritzan baita Udaletxean ere.\nHurrengo pausua bidaltzen dizuegun abestia, gogo eta ilusio guztiarekin sortua, partekatzea, abestea eta entzutea da. Eskoletan bertoko eta sasoiko produktuak gure sukaldean prestatuak izan daitezen aldarrikatzeko.\nMartxoak 22, osteguna, arratsaldeko 15:15ean abesti honen bideokliparen bukaera Zabalarran grabatuko da. Txapito Guzman musika taldekideak gure umeen zain egongo dira patioan elkarrekin dantzatzeko eta abesteko. Zuen etxean abestia entsaiatzea zuekin batera eskertuko genizueke.\nEgun horretan honako hau eskatzen dizuegu:\n1. Umeak kolore bizidun arropak janztea\n2. Egurrezko koilarak, amantalak, sukaldeko txanoak eta abar ekartzea, eskolan prestatuko ditugun lapikoak, sartaginak eta sukaldeko tresna erraldoiekin batera rodajea ikusgarriagoa izateko.\nOso dibertigarria izango da!\nAnimatu eta parte hartu grabazioan, gure\nseme-alabek kalitatezko janariak eta berton\nsukaldatuak jatea merezi dute eta!\nHau da abestia eta hau letra:\nSukalde bat jantokian\nLehen tomate gorri-gorriak\neta indaba beltzaranak\nortutik hara jaten zituzten\naititak eta amamak.\nOrain eskolan jaten ditugu\ngarbantzu eta ilar latak,\nzaporerik ez duten letxugak\neta poltsako patatak.\nSukalde bat jantokian! Sukalde bat jantokian!\nLapiko-hotsa nahi dugu gure eskolako jantokian!\nMarixabelen arrautzak eta\nkanpokoa barik nahi dugu hemengo\nSagarra azal berde eta guzti,\nlaranja azala kenduta,\nhozkailukoa barik nahi dugu\nsasoian sasoiko fruta!\nBERTON BERTOKOAK DURANGALDEKO ALDERDI POLITIKOEN ATXIKIMENDUA JASO DU\n2018-03-09\tZabalarraIGE\tNo Comments BERTON BERTOKOA, HASIERA\nZabalarra Eskolan egin zen aurkezpena eta honekin aurrerapausu garrantzitsu bat ematen da Berton Bertokoaren ekimenarekin aurrera jarraitzeko